**О Б Щ И Н С К И С Ъ В Е Т - Н И К О П О Л**

-------------------------------------------------------------------------------------------------

**П Р О Т О К О Л**

**№ 10**

 Днес **29.05.2020г**. /петък/ от 10.00 часа в заседателната зала на Община Никопол се проведе **десетото** заседание на Общински Съвет – Никопол.

 На заседанието присъстват: общинските съветници, Кмета на Община Никопол – Ивелин Савов, зам.Кмета на общината Ахмед Ахмедов, зам.Кмета на Общината – Анелия Димитрова, кметове и кметски наместници на населени места от общината, управители на общински фирми – „Фарма“, МБАЛ, МЦ-1 и Пристанище Никопол.

Заседанието се председателства от д-р Цветан Андреев – Председател на ОбС – Никопол, протоколчик – Христина Миланова- главен специалист в ОбС – Никопол.

 Цв.Андреев: Уважаеми общински съветници, уважаеми г-н Савов, на основание чл.23, ал.4, т.1 от ЗМСМА, откривам десетото по ред заседание на Общински съвет – Никопол.

Имаме кворум, от 13 общински съветника в залата присъстват 13, отсъстващи няма.

 Колеги, материалите са Ви раздадени с проекта за дневен ред, имате ли предложения, допълнения и съображения по така представеният Ви проект за дневен ред?

Виждам, че нямате.

 В Общински съвет Никопол са постъпили два допълнителни материала, а именно:

1.Докладна записка с Вх.№128 от 26.05.2020г. **относно:** **Отпускане на допълнителна парична вноска, поради временна необходимост от парични средства на „ФАРМА-НИКОПОЛ” ЕООД гр.Никопол-за въвеждане на верификация на лекарствата.**

2.Докладна записка с вх.№129 от 27.05.2020г. **относно: Намаляване с 20%/двадесет процента/ от първоначалната тръжна цена на вещи- частна общинска собственост /моторни превозни средства/.**

Колеги, виждам, че нямате забележки по проекта за дневен ред, предлагам да гласуваме за влизане в Д.Р. на докладна записка с вх.№128, моля гласувайте.

ГЛАСУВАЛИ- 13 СЪВЕТНИКА

„ЗА“-13 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ - НЯМА

 Цв.Андреев: Приема се да влезе в дневния ред като точка 11.

Гласуваме за влизане в Д.Р. докладна записка с вх.№129 от 27.05.2020г., моля гласувайте.

ГЛАСУВАЛИ- 13 СЪВЕТНИКА

„ЗА“-13 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

 Цв.Андреев: Приема се да влезе в дневния ред, като точка 12.

Точка питания става т.13 от Дневния ред.

Гласуваме дневния ред на днешното заседание с направеното допълнение от две точки, моля гласувайте.

ГЛАСУВАЛИ- 13 СЪВЕТНИКА

„ЗА“-13 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

ОБЩИНСКИ СЪВЕТ – НИКОПОЛ ПРИЕ СЛЕДНИЯ

**ДНЕВЕН РЕД:**

**1.** Докладна записка **относно:** Изменение и допълнение на Правилника за организацията и дейността на Общински съвет – Никопол, неговите комисии и взаимодействието му с общинската администрация за периода 2019/2023г..

 Вносител: Председател ОбС

**2**.Докладна записка **относно:** Приемане на финансовия отчет /ФО/ на общинско търговско дружество "МБАЛ - Никопол" ЕООД, гр. Никопол, ЕИК: 000410049, за първото тримесечие на **2020** година.

 Вносител: Кмет на общината

**3**.Докладна записка **относно:** Приемане на финансовия отчет /ФО/ на общинско търговско дружество "Медицински център I - Никопол" ЕООД, гр. Никопол, ЕИК: 114517172, за първото тримесечие на **2020** година.

 Вносител: Кмет на общината

**4**.Докладна записка **относно:** Приемане на финансовия отчет /ФО/ на общинско търговско дружество "Фарма - Никопол" ЕООД, гр. Никопол, ЕИК: 114068927, за първото тримесечие на **2020** година.

 Вносител: Кмет на общината

**5**.Докладна записка **относно:**Приемане на финансов отчет /ФО/ на общинско търговско дружество "Пристанище Никопол" ЕООД, гр. Никопол, ЕИК: 200179982, за първото тримесечие на **2020** година.

 Вносител: Кмет на общината

**6**.Докладна записка **относно:** Освобождаване от заплащане на такса за ползване на общински терени за разполагане на маси и столове за извършване на търговия на открито през летния сезон на 2020 год.

 Вносител:Кмет на общината

**7**.Докладна записка **относно:** Годишен план за развитие на социалните услуги в община Никопол през 2021 г.

 Вносител: Кмет на общината

**8.** Докладна записка **относно:**Приемане на Наредба за изграждане и опазване на зелената система на територията на община Никопол.

 Вносител: Кмет на общината

**9**. Докладна записка **относно:**Приемане на Наредба за управление на отпадъците на територията на община Никопол.

 Вносител: Кмет на общината

**10.** Докладна записка **относно:** Отпускане на еднократни финансови помощи по решение на Общински съвет – Никопол.

 Вносител: Кмет на общината

**11**. Докладна записка **относно:** Отпускане на допълнителна парична вноска, поради временна необходимост от парични средства на „ФАРМА-НИКОПОЛ” ЕООД гр.Никопол-за въвеждане на верификация на лекарствата.

 Вносител: Кмет на общината

**12**.Докладна записка **относно:** Намаляване с 20%/двадесет процента/ от първоначалната тръжна цена на вещи- частна общинска собственост /моторни превозни средства/.

 Вносител: Кмет на общината

**13**.Изказвания, питания, становища и предложения на граждани.

**ПО ПЪРВА ТОЧКА ОТ ДНЕВНИЯ РЕД**

 Отношение взеха:

 Кр.Гатев- общински съветник: Уважаеми колеги, Постоянната комисия по“Местно самоуправление, обществен ред и сигурност, нормативна уредба, устройство на територията и транспорт“ **на заседание проведено на 22.05***.2020****г.*** разгледа докладната записка ***относно***: Изменение и допълнение на Правилника за организацията и дейността на Общински съвет – Никопол, неговите комисии и взаимодействието му с общинската администрация за периода 2019/2023 година*,* ***и прие следното***

**СТАНОВИЩЕ:**

**1.**Постоянната Комисия предлага на сесията на Общински Съвет промяна в Глава четвърта, т.6 от докладната записка да бъде записано: **чл.23, ал.2„Общия размер на възнаграждението на общинския съветник за един месец не може да бъде повече от 70 на сто от средната брутна работна заплата на общинската администрация за съответния месец“.**

**2.**В **чл.23, ал.2** се създават точка **1**, точка **2** и точка **3** със следното съдържание:

 **т.1** Общинския съветник получава ежемесечно възнаграждение за участието си в заседания на общински съвет и в заседания на постоянни и временни комисии в размер на **55 %** от средната брутна работна заплата в общинска администрация за съответния месец.

**т.2** Председателите на Постоянни комисии и Председатели на групи общински съветници получават ежемесечно допълнително възнаграждение за организацията на заседанията на постоянни и временни комисии и заседанията на Председателски съвет в размер на **10 %** от средната брутна работна заплата в общинска администрация за съответния месец.

**т.3** Общинският съвет определя ежемесечно допълнително възнаграждение на зам.-председателя на общински съвет в размер на **15** **%** от средната брутна работна заплата в общинска администрация за съответния месец.

**3**.**Чл.23, ал.3** и **чл.23, ал.4** от настоящия Правилник **се отменят изцяло.**

**4**.**Чл.23, ал.5** от настоящия Правилник става **чл.23,ал.3**.

 Цв.Андреев: Колеги, гласуваме становището на П.К., моля гласувайте.

ГЛАСУВАЛИ- 13 СЪВЕТНИКА

„ЗА“-13 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

 Цв.Андреев: Приема се становището на П.К.. Гласуваме проекта за решение /чете проекта за решение/.

 На основание чл.21, ал.1, т.7, чл.23, ал.2, чл.26, ал.1, чл.34, ал.2, чл.30, ал.4, и чл.44, ал.1, т.7 от ЗМСМА, Общински съвет Никопол прие следното

**Р Е Ш Е Н И Е**

**№78/29.05.2020г.**

**1.**Общински съвет – Никопол прави следните изменения и допълнения в Правилника за организацията и дейността на Общински съвет – Никопол, неговите комисии и взаимодействието му с общинската администрация за периода 2019/2023 година, както следва:

**ГЛАВА ПЪРВА:**

**1.** Разпоредбата на **чл.5, ал.1, т.6, б. „а”** от Правилника **се отменя изцяло.**

**2.** Разпоредбата на чл.5,ал.1,т.6,**буква“б“ става буква “а“.**

 **ГЛАВА ВТОРА**

**3.** Разпоредбата на чл.7, ал.1 от Правилника се изменя и придобива следното съдържание:

**Преди началото на първото заседание новоизбраните общински съветници и кметове полагат клетвата по чл.32, ал.1. Клетвата се полага в присъствието на граждани на общината, на областния управител или на негов представител и на председателя или на член на общинската избирателна комисия. Когато общински съветник или кмет е възпрепятстван да присъства при полагането на клетва, той полага клетва преди началото на следващото заседание на общинския съвет.**

**4.** Разпоредбата на чл.15, ал.2 от Правилника се изменя и придобива следното съдържание:

**в случаите по ал.1, т.1 и т.2 решението на общински съвет се взема по реда на чл.13.**

**ГЛАВА ТРЕТА**

**5.** Разпоредбата на чл.18, ал.1 от Правилника се изменя и придобива следното съдържание:

**Общинският съвет определя размера на възнаграждението на председателя на съвета в зависимост от определената продължителност на работното му време. Размерът на възнаграждението при намалено работно време се определя пропорционално на неговата продължителност, определена от общинския съвет. Размерът на възнаграждението на председателя на общинския съвет не може да надвишава 90 на сто от възнаграждението на кмета на общината.**

**IV.ГЛАВА ЧЕТВЪРТА**

**6.** Разпоредбата на чл.23, ал.2 от Правилника се изменя и придобива следното съдържание:

**Общият размер на възнаграждението на общинския съветник за един месец не може да бъде повече от 70 на сто от средната брутна работна заплата на общинската администрация за съответния месец.**

**чл.23, ал.2** се създават точка **1**, точка **2** и точка **3** със следното съдържание:

 **т.1** Общинския съветник получава ежемесечно възнаграждение за участието си в заседания на общински съвет и в заседания на постоянни и временни комисии в размер на **55 %** от средната брутна работна заплата в общинска администрация за съответния месец.

**т.2** Председателите на Постоянни комисии и Председатели на групи общински съветници получават ежемесечно допълнително възнаграждение за организацията на заседанията на постоянни и временни комисии и заседанията на Председателски съвет в размер на **10 %** от средната брутна работна заплата в общинска администрация за съответния месец.

**т.3** Общинският съвет определя ежемесечно допълнително възнаграждение на зам.-председателя на общински съвет в размер на **15** **%** от средната брутна работна заплата в общинска администрация за съответния месец.

**3**.**Чл.23, ал.3** и **чл.23, ал.4** от настоящия Правилник **се отменят изцяло.**

**4**.**Чл.23, ал.5** от настоящия Правилник става **чл.23,ал.3**.

**7.** В Разпоредбата на чл.25, ал.1 се създава нова точка 13 със следното съдържание:

**„при смърт”.**

**8.** Разпоредбата на чл.25,ал.2 се изменя и придобива следното съдържание:

**Обстоятелствата по ал.1 се установяват служебно от общинската администрация относно съдимостта на лицата и със съответните други документи, издадени от компетентните органи, които се изпращат на общинската избирателна комисия в тридневен срок от издаването им. В случаите по ал.1, т.З в тридневен срок от подаването на оставката председателя на общинския съвет я изпраща на общинската избирателна комисия.**

**ГЛАВА ДЕСЕТА**

**9**. Разпоредбата на чл.121, ал.1,изречение първо се изменя и придобива следното съдържание:

**Кметът на общината организира изпълнението на актовете на Общинския съвет и внася в Общинския съвет отчет за изпълнението им два пъти годишно.**

ГЛАСУВАЛИ- 13 СЪВЕТНИКА

„ЗА“-13 СЪВЕТНИКА /Айгюн Али, Айлян Пашала, Борислав Симеонов, Веселин Недков, Красимир Халов, Красимир Гатев, Любомир Мачев, Майдън Сакаджиев, Надка Божинова, Светослав Ангелов, Тодор Бузев, Цветан Андреев, Яница Йорданова/

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ВТОРА ТОЧКА ОТ ДНЕВНИЯ РЕД**

Отношение взеха:

 А.Пашала- общински съветник: Уважаеми колеги, Постоянната комисия по“Бюджет, финанси, общинска собственост и фирми, инвестиционна политика и икономически дейности“ ***на заседание проведено на 22.05***.2020***г. разгледа докладната записка относно:*** Приемане на финансовия отчет /ФО/ на общинско търговско дружество "МБАЛ - Никопол" ЕООД, гр. Никопол, ЕИК: 000410049, за първото тримесечие на **2020** година, ***и прие следното***

**СТАНОВИЩЕ:**

**1.**Постоянната Комисия предлага на сесията на Общински Съвет да приеме и утвърди така предложения проект за решение.

 Кр.Гатев: От гледна точка на финансовото състояние на общинските фирми в сферата на здравеопазването са с отрицателен резултат. В кризата в която бяха изпаднали всички общински дружества е от независещи от тях причини. Сега време за ново начало, ново виждане и подход за развитието им за да излязат от тази криза и да бележат вече положителен резултат и печалба.

 Цв.Андреев: Колеги, гласуваме проекта за решение */чете проекта за решение/.*

 На основание чл. 21, ал. 1, т. 24 от ЗМСМА и във връзка с Решение № 67 от 27.03.2020 г. на Общински съвет – Никопол, Общински съвет – Никопол прие следното

**Р Е Ш Е Н И Е**

**№79/29.05.2020г.**

1.Общински съвет - Никопол приема финансовия отчет за **първото тримесечие за 2020** г. на общинско търговско дружество: "МБАЛ - Никопол" ЕООД, гр. Никопол, ЕИК: 000410049.

ГЛАСУВАЛИ- 13 СЪВЕТНИКА

„ЗА“-13 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ТРЕТА ТОЧКА ОТ ДНЕВНИЯ РЕД**

 Отношение взеха:

 А.Пашала: Уважаеми колеги, Постоянната комисия по“Бюджет, финанси, общинска собственост и фирми, инвестиционна политика и икономически дейности“ ***на заседание проведено на 22.05***.2020***г. разгледа докладната записка относно:*** Приемане на финансовия отчет /ФО/ на общинско търговско дружество "Медицински център I - Никопол" ЕООД, гр. Никопол, ЕИК: 114517172, за първото тримесечие на **2020** година, ***и прие следното***

**СТАНОВИЩЕ:**

**1.**Постоянната Комисия предлага на сесията на Общински Съвет да приеме и утвърди така предложения проект за решение.

 Цв.Андреев: Колеги, гласуваме проекта за решение /*чете проекта за решение/.*

 На основание чл. 21, ал. 1, т. 24 от ЗМСМА и във връзка с Решение № 68 от 27.03.2020 г. на Общински съвет – Никопол, Общински съвет – Никопол прие следното

**Р Е Ш Е Н И Е**

**№80/29.05.2020г.**

1.Общински съвет - Никопол приема финансовия отчет за **първото тримесечие на 2020** г. на общинско търговско дружество: "Медицински център I - Никопол" ЕООД, гр. Никопол, ЕИК:114517172.

 ГЛАСУВАЛИ- 13 СЪВЕТНИКА

„ЗА“-13 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ЧЕТВЪРТА ТОЧКА ОТ ДНЕВНИЯ РЕД**

 Отношение взеха:

А.Пашала: Уважаеми колеги, Постоянната комисия по“Бюджет, финанси, общинска собственост и фирми, инвестиционна политика и икономически дейности“ ***на заседание проведено на 22.05***.2020***г. разгледа докладната записка относно:*** Приемане на финансовия отчет /ФО/ на общинско търговско дружество "Фарма - Никопол" ЕООД, гр. Никопол, ЕИК: 114068927, за първото тримесечие на **2020** година, ***и прие следното***

**СТАНОВИЩЕ:**

**1.**Постоянната Комисия предлага на сесията на Общински Съвет да приеме и утвърди така предложения проект за решение.

 Стоянка Янакиева- Управител „Фарма-Никопол“ ЕООД гр.Никопол: Уважаеми общински съветници, уважаеми г-н Кмете, иска ми се сега на моето място да стои нов и млад колега. Изморих се вече, над 45 години работя като фармацевт в гр.Никопол. Всичко каквото трябваше да се направи ние с колегите сме го направили и продължаваме да правим, спазвайки всички законови разпоредби. Колегите работят много добре и професионално. Нещата се промениха към по-лошо от Здравната каса и политиката в това отношение. И ние дръпнахме назад във финансово отношение. Причините са, че намаля населението на Никопол и общината, които са наши клиенти и от там спадат и приходите за нашето дружество. Това са причини, които не зависят от нас, те са зависими от личните лекари, които срещу заплащане, взимат рецептурните книжки на хората и пазаруват лекарствата от други аптеки. /Разяснява с подробности за състоянието на дружеството/. Ще остана да работя до края на есента, повече не мога да работя, аз ще се оттегля, така, че помислете сериозно за друг колега който да поеме аптеката. Ако няма фармацевт да ме замести, аптеката ще се затвори, а тя е необходима на хората от града и общината.

 Св.Ангелов- общински съветник: Необходимо е да се направи сериозен анализ на казаното от управителя на Аптеката и да се направи необходимото за да не останем без Аптека.

 Любомир Мачев- общински съветник: Подкрепям казаното от г-н Гатев. Здравеопазването се превърна в търговия със здравето на хората, това за съжаление е действителността. Съгласен съм с управителя на Аптеката, тя е права. Основната причина е пазарния принцип в здравеопазването. Общинското ръководство да намери начин и да помогне на нашите общински дружества да излязат на печалба и да се развиват.

 Кр.Гатев: Казаното от управителя на Аптеката е вярно и ние трябва да направим всичко възможно и да приемем възможно най- доброто решение за това, да запазим Аптеката, тя ни е нужна.

 Кр.Халов- общински съветник: Пред нас стои въпрос, да има или да няма Аптека в Никопол. Общинското ръководство трябва да вземе решение и да определи с какви и колко средства ще подкрепи това общинско дружество за да го запазим, защото хората от Никопол и общината имат нужда от тази Аптека. Населението на Никопол драстично намаля, дали ще има Аптека в Никопол, зависи от Вас, управляващите.

 Поздравявам всички управители на здравни заведения и персоналът им в нашата община, за това, че бяха на първа линия по време на пандемията от ковид-19!

 Ивелин Савов- Кмет на Община Никопол: Ще Ви отговоря, да ще има Общинска Аптека в Никопол. Ще се постараем да отстраним препятствията и грешките и да продължим напред. Частните аптеки са по-гъвкави от нас, но ние ще се поучим от грешките и ще оправим това положение. Още веднъж ще кажа, ще има общинска Аптека.

 Борислав Симеонов- общински съветник: Пак виждам едни и същи действия.Накрая пак стигаме до това, че трябва да дадем пари за подпомагане на Аптеката. Хайде да направим нещо, да не е само съпричастност.

 Св.Ангелов: Не сме само съпричастни. Модела да се дават пари от Общината за Аптеката и тя пак да върви назад е неработещ модел.

 Цв.Андреев: Колеги, гласуваме проекта за решение /*чете проекта за решение/.*

 На основание чл. 21, ал. 1, т. 24 от ЗМСМА и Решение № 69 от 27.03.2020 г. на Общински съвет – Никопол прие следното

**Р Е Ш Е Н И Е:**

**№81/29.05.2020г.**

1. Общински съвет - Никопол приема финансовия отчет за **първото тримесечие на 2020** г. на общинско търговско дружество: "Фарма - Никопол" ЕООД, гр. Никопол, ЕИК: 114068927.

 ГЛАСУВАЛИ- 12 СЪВЕТНИКА

„ЗА“-12 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

 **ЗАБЕЛЕЖКА:** Общинския съветник Айлян Пашала временно отсъства от залата.

**ПО ТОЧКА ПЕТА ОТ ДНЕВНИЯ РЕД**

Отношение взеха:

Л.Мачев: Може би в предстоящия сезон за Пристанището ще бъде намалено туристическото пътуване. Дали има предварителна информация за пътуващи кораби?

 Пепо Йорданов – У-л „Пристанище Никопол“ ЕООД, гр.Никопол: Не е страшно, че първото тримесечие е на загуба, страшното е второто да не е на нула. Първия приход реално може да се появи през месец май 2021г.. 2020 година беше година с най-хубавия план, със 102 кораба, за разлика от миналата година – 40, 50 кораба. Неблагоприятно е за нас спадането на нивото на водите на река Дунав, но реално никъде няма информация кога ще тръгнат кораби. Ако второто полугодие тръгнат кораби имаме шанс да оцелеем, ако не – потъваме под вода.

 Св.Ангелов: На база на този отчет мисли ли се по тази тема, как ще се финансира дружеството?

 П. Йорданов: /*отговаря на Св.Ангелов*/.

 Св.Ангелов: Разбрах, че има още едно назначение при вас. Дайте разяснение.

 Кр.Гатев: До кога ще стигнат резервите за да се издържа дружеството?

 П.Йорданов: Има назначен един човек на четиричасов работен ден със специалност „Туризъм“, който ще води туристите които слизат на брега на Нкополското пристанище по историческите обекти и паметници в Никопол.

*/Отговаря на Кр.Гатев/* - Пари ще има до края на годината, но ще е трудно.Работим максимално икономично.

 Л.Мачев/*доуточнителен въпрос към П.Йорданов* /: Този човек който сте го взели сега, не е ли по-добре да беше назначен когато тръгнат корабите, след кризата, сега кого ще развежда по паметниците, нали цяла година няма да пътуват корабите?

 Б.Симеонов: Няма да участвам в гласуването поради конфликт на интереси.

 Цв.Андреев: Колеги, гласуваме проекта за решение /*чете проекта за решение/.*

 На основание чл. 21, ал. 1, т. 24 от ЗМСМА и във връзка с Решение № 70 от 27.03.2020 г. на Общински съвет – Никопол прие следното

**Р Е Ш Е Н И Е:**

**№82/29.05.2020г.**

 1.Общински съвет - Никопол приема финансовия отчет за **първото тримесечие за 2020 г**. на общинско търговско дружество: "Пристанище Никопол" ЕООД, гр. Никопол, ЕИК: 200179982.

ГЛАСУВАЛИ- 11 СЪВЕТНИКА

„ЗА“-11 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ТОЧКА ШЕСТА ОТ ДНЕВНИЯ РЕД**

Отношение взеха:

 Л.Мачев: Ще подкрепя решението, то е резонно.

Цв.Андреев: Колеги, гласуваме проекта за решение /*чете проекта за решение/.*

 На основание чл.21, ал.1, т.23 от ЗМСМА, Общински съвет – Никопол прие следното

**Р Е Ш Е Н И Е:**

**№83/29.05.2020г**.

 1.Общински съвет - Никопол дава съгласие да се освободи от заплащане на такса за ползване на общински терени за разполагане на маси и столове за извършване на търговия на открито за летния сезон на 2020 година.

 2.Общински съвет - Никопол оправомощава Кмета на Община Никопол да извърши всички правни и фактически действия по настоящото решение.

ГЛАСУВАЛИ- 11 СЪВЕТНИКА

„ЗА“-11 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО СЕДМА ТОЧКА ОТ ДНЕВНИЯ РЕД**

Отношение взеха:

 Надка Божинова – общински съветник: Уважаеми колеги, Постоянната комисия по“Социални дейности, здравеопазване, трудова заетост, европейска интеграция, международно сътрудничество и демографски проблеми“ ***на заседание проведено на 22.05***.2020***г. разгледа докладната записка относно :*** Годишен план за развитие на социалните услуги в община Никопол през 2021 г, ***и прие следното***

**СТАНОВИЩЕ:**

**1.**Постоянната Комисия предлага на сесията на Общински Съвет да приеме и утвърди така предложения проект за решение.

 Както знаете социалните услуги са едни от най- важните услуги в Община Никопол. По- голямата част от населението е над 60 год. и самотно живеещи стари хора. Надяваме се, че Правителството ще задържи тези услуги. Предлагам на Общината да продължи да мисли за Старчески дом в нашата община, да търси инвеститори. Общината има нужда от такъв дом.

 Л.Мачев: Г-н Ахмедов, Общината включи ли се в Програмата за лична мобилност и среда?

 А.Ахмедов/*отговаря на Л.Мачев*/.

 Анелия Димитрова- зам. Кмет: Включени сме във всички Програми, но точно в тази не сме.

 Цв.Андреев: Колеги, гласуваме проекта за решение /*чете проекта за решение/.*

На основание чл. 21, ал.1, т. 12 и ал.2, във връзка с чл.17, ал.1, т.7 от Закона за местното самоуправление и местната администрация и чл. 36 б, ал. 4 от Правилника за прилагане на Закона за социално подпомагане, Общински съвет – Никопол прие следното

**Р Е Ш Е Н И Е:**

**№84/29.05.2020г.**

1.Общински съвет – Никопол приема „Годишен план за развитие на социалните услуги в Община Никопол през 2021 г.“ (съгл. Приложение № 1, неразделна част от настоящето решение)

**Р Е П У Б Л И К А Б Ъ Л Г А Р И Я**

**О Б Л А С Т П Л Е В Е Н**

**О Б Щ И Н А Н И К О П О Л**

**Приложение 1**

**Годишен план за развитие на социалните услуги в община Никопол**

 **Планов период 2021 г.**

| **№** | **Вид дейност / услуга / мярка** | **Описание на дейността (какво е планирано за периода)** | **Местоположение (нас.място)** | **Капацитет** | **Времеви график** **за 2021 г.** | **Финансиране**  | **Изпълняваща организация, отговорник** |
| --- | --- | --- | --- | --- | --- | --- | --- |
| Месец 1-3 | Месец 4-6 | Месец 7-9 | Месец 10-12 |
|  | **Социални услуги** |
| 1. | Домашен социален патронаж | Комплекс от социални услуги – грижа в семейна среда, предоставяни по домовете, свързани с доставка на храна; съдействие за снабдяване с необходимите технически помощни средства при ползватели с увреждане; битови услуги и др. | Община Никопол | 320 | + | + | + | + | Местна дейност  | Община Никопол |
| 2.  | Обществена трапезария | Социална услуга за превенция на социалното изключване, насочена към задоволяване на потребностите от храна за хора, които не могат да си я осигуряват сами. | Община Никопол | 150 | + | + | + | + | Проектно финансиране  | Община Никопол |
| 3. | Личен асистент | Социална услуга, оказвана от лице в семейна среда, полагащо постоянни грижи за дете или възрастен с трайно увреждане или за тежко болен, за задоволяване на ежедневните му потребности. | Община Никопол | 170 | + | + | + | + | Проектно финансиране Национално финансиранеОбщински бюджет | Община Никопол |
| 4. | Социален асистент | Социална услуга, оказвана от лице в семейна среда на деца, младежи, възрастни, самотни стари хора, лица с трайни увреждания или болни, с цел подкрепа при поддържане/създаване на социални контакти, общуване, организиране на ежедневието и бита и др. | Община Никопол | 3 | + | + | + | + | Проектно финансиране Общински бюджет | Община Никопол |
| 5. | Домашен помощник | Социална услуга – грижа в семейна среда, оказвана от лице, предоставящо комплекс от услуги, насочени към организиране и осъществяване на ежедневни дейности, осигуряващи битови и социални условия, необходими за нормален живот на хора, които поради здравни или социални проблеми не могат да се справят сами. | Община Никопол | 25 | + | + | + | + | Проектно финансиранеНационално финансиране Общински бюджет | Община Никопол |
| 6. | Център за настаняване от семеен тип за пълнолетни лица с психични разстройства № 1 | Социална услуга – резидентен тип, насочена към лица с потребност от 24–часова грижа. Създава среда на живот близка до семейната, при която лицата получават необходимата им индивидуализирана подкрепа за водене на относително самостоятелен и независим живот. Услугата а се предоставя в комбинация и координация с базовите услуги в общността/за заетост, образование, здравни, културни/ и с други социални услуги. Потребителите са пълнолетни лица с психични разстройства, с висока степен на зависимост от грижа. | с. Драгаш войвода | 12 | + | + | + | + | ДДД | Община Никопол |
| 7. | Център за настаняване от семеен тип за пълнолетни лица с психични разстройства № 2 | Социална услуга – резидентен тип, насочена към лица с потребност от 24–часова грижа. Създава среда на живот близка до семейната, при която лицата получават необходимата им индивидуализирана подкрепа за водене на относително самостоятелен и независим живот. Услугата а се предоставя в комбинация и координация с базовите услуги в общността/за заетост, образование, здравни, културни/ и с други социални услуги. Потребителите са пълнолетни лица с психични разстройства, с висока степен на зависимост от грижа. | с. Драгаш войвода | 12 | + | + | + | + | ДДД | Община Никопол |
| 8. | Приемна грижа | Отглеждане на дете в семейна среда (отглеждане и възпитание на дете, настанено в семейство на роднини или близки или в приемно семейство) като алтернатива на настаняването му в специализирана институция по реда на ЗЗД | Община Никопол | 25 | + | + | + | + | Проектно финансиране,ДДД  | Община Никопол |
| 9. | Център за обществена подкрепа  | Деца в риск и техните семейства (деца, отглеждани от един родител, деца в многодетни семейства, деца на непълнолетни родители; деца в риск от отпадане от училище; деца с девиантно поведение; деца жертви на насилие и/или трафик; момичета и жени в риск за изоставяне на децата си. | гр. Никопол  | 20 | + | + | + | + | ДДД  | Община Никопол |

**Съгласували!**

**Мая Пенкова Ивелин Савов**

**Директор Дирекция „Социално подпомагане” Никопол Кмет на Община Никопол**

**Анелия Димитрова**

**Председател на Обществен съвет,**

**създаден по чл. 35 ЗСП и чл. 52 – 54 от ППЗСП – Никопол**

ГЛАСУВАЛИ- 11 СЪВЕТНИКА

„ЗА“-11 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

ЗАБЕЛЕЖКА: Кворум -11 съветника, временно отсъстват от залата общинските съветници Айлян Пашала и Красимир Гатев.

**ПО ТОЧКА ОСМА ОТ ДНЕВНИЯ РЕД**

Отношение взеха:

 Цв.Андреев: Консултирах се с четирима юристи, които ме посъветваха да променя законовата част в докладната записка и част от решението. Искам да има спокойствие в Общинска администрация и Общински съвет. Правя Предложение:

**1.** В законовата част на проекта за решение има пропуск, предлагам **да се добави** след думите „на основание“- **чл.21, ал.2 от ЗМСМА;**

**2.**В проекта за решение предлагам следното изменение, **като т.1 да се запише: Общински съвет – Никопол отменя Наредбата за изграждане и опазване на зелената система на територията на Община Никопол, приета с Решение №177/14.04.2009г. на Общински съвет Никопол;**

**3.**Точка 1 от проекта за решение става т.2;

**4.** Точка 2 от проекта за решение да отпадне.

 А.Ахмедов: В заключителната част е включено отмяна на предишната Наредба, не е необходимо да се прави това Предложение.

 Кр.Халов: Да гласуваме. Има органи които да преценят. Уточнете си нещата предварително.

 Цв.Андреев: Оттеглям от Предложението т.2, т.3, и т.4. Да остане само законовата част. Другото отпада.

Колеги, гласуваме направеното от мен Предложение.

ГЛАСУВАЛИ- 11 СЪВЕТНИКА

„ЗА“-10 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – 1 СЪВЕТНИК

 Колеги, прима се предложението, гласуваме проекта за решение с направеното допълнение. /*чете проекта за решение/.*

 На основание чл.21, ал.2 от ЗМСМА, чл. 62, ал. 10 от Закона за устройството на територията (ЗУТ), във връзка с чл. 8 от Закона за нормативните актове (ЗНА), Общински съвет – Никопол прие следното

**Р Е Ш Е Н И Е:**

**№85/29.05.2020г.**

1.Общински съвет – Никопол приема „Наредба за изграждане и опазване на зелената система територията на община Никопол“.

2.Нормативният акт да се обнародва в 3-дневен срок, чрез публикуването му на интернет страницата на Община Никопол.

ГЛАСУВАЛИ- 11 СЪВЕТНИКА

„ЗА“-10 СЪВЕТНИКА

„ПРОТИВ“ – 1 СЪВЕТНИК

„ВЪЗДЪРЖАЛИ СЕ“ – НЯМА

**НАРЕДБА**

**№……..**

**ЗА ИЗГРАЖДАНЕ И ОПАЗВАНЕ НА ЗЕЛЕНАТА СИСТЕМА НА ТЕРИТОРИЯТА НА ОБЩИНА НИКОПОЛ**

**Приета с решение на Общински съвет - Никопол, по т.8 ,**

**Протокол №10/29.05.2020г.**

**ГЛАВА І**

**ОБЩИ ПОЛОЖЕНИЯ**

**Чл. 1.** (1) Тази наредба урежда обществените отношения, свързани с изграждане, опазване, в това число поддържане на зелената система на община Никопол, независимо от вида собственост.

(2) Зелената система е предназначена да подобрява жизнената среда и облика на населените места на община Никопол.

(3) Общински съвет- Никопол, чрез бюджета на община Никопол обезпечава необходимите средства за изграждане, поддържане и опазването на озеленените площи – публична собственост

(4) Цялостната дейност по изграждане и опазване на зелената система на община Никопол се организира и контролира съобразно разпоредбите на Закона за устройство на територията (ЗУТ) и подзаконовите нормативни актове уреждащи свързаните с това обществени отношения.

**ГЛАВА ІІ**

**УПРАВЛЕНИЕ НА ЗЕЛЕНАТА СИСТЕМА**

**Чл. 2.** Орган за управление на зелената система е Кмета на община Никопол, чрез общинска администрация – Никопол.

**Чл. 3.** (1) Кметът на община Никопол ръководи, координира цялостната дейност по опазване, изграждане и поддържане на зелената система, организира изпълнението на бюджета по дейност “озеленяване” и на дългосрочните програми за развитието на зелената система и дава указания по прилагането на наредбата.

(2) Кметът на община та или оправомощено от него длъжностно лице организира съставянето и актуализирането на публичен регистър на картотекираната растителност на територията на община Никопол.

(3) Картотекират се всички, намиращи се в регулационните граници на населените места дълготрайни декоративни дървета с възраст над 20 години, дърветата с историческо значение , както и отделни ценни и редки дървета и храсти, независимо от възрастта им.

 (4) Не подлежат на картотекиране:

 1. Декоративните дървета и храсти в общинските озеленени площи, които се стопанисват и поддържат от съответните органите при Община Никопол.

 2. Дърветата, обявени за защитен природен обект, които се стопанисват и картотекират в съответствие с разпоредбите на специалните закони в областта на опазването на околната среда.

**ГЛАВА ІІI**

**ИЗГРАЖДАНЕ НА ЗЕЛЕНАТА СИСТЕМА. СПЕЦИАЛНИ ИЗИСКВАНИЯ ЗА ОПАЗВАНЕ НА РАСТИТЕЛНОСТТА ПРИ СТРОИТЕЛСТВО И ПРИ ПОСТАВЯНЕ НА ПРЕМЕСТВАЕМИ ОБЕКТИ**

**Раздел І**

**ПЛАНИРАНЕ И ИЗГРАЖДАНЕ НА ЗЕЛЕНАТА СИСТЕМА**

**Чл.4.** Изграждането на нови обекти на зелената система се извършва въз основа на действащитеОбщ устройствен план /ОУП/ или Подробен устройствен план /ПУП/, в предвидените за озеленяване терени или части от такива.

**Чл.5.** (1) Всички инвестиционни проекти, без тези за еднофамилни и вилни сгради и за строежи шеста категория, задължително включват част “Паркоустройство и благоустройство” или мероприятия по възстановяване и озеленяване на терена за обектите на техническата и транспортната инфраструктура, съгласно чл.68 от ЗУТ

(2) В случай, че длъжностното лице по ал.3 не съгласува част „Паркоустройство и благоустройство” от инвестиционния проект, проектът не се одобрява от главния архитект на община Никопол, а се връща на възложителя за преработка, съобразно дадените указания и решението на ОбЕСУТ

(3) Проектите по част “Паркоустройство и благоустройство” се съгласуват от ОбЕСУТ, когато разрешението за строеж се издава от главния архитект.

**Чл.6.** (1) При съгласуване на част „Паркоустройство и благоустройство” към инвестиционните проекти, когато е необходимо компенсаторно озеленяване, ОбЕСУТ предписва размера, видовия състав и мястото му.

(2) Гаранционния срок за извършеното компенсаторно озеленяване е най-малко два вегетативни периода за съответната растителност.

**Раздел ІІ**

**ИЗИСКВАНИЯ ПРИ СТРОИТЕЛСТВО И РАЗПОЛАГАНЕ НА ВРЕМЕННИ И ПРЕМЕСТВАЕМИ ОБЕКТИ**

**Чл. 7**. В озеленените площи за широко обществено ползване, предназначени за трайно задоволяване на обществени потребности от национално или общинско значение – паркове, градини и улично озеленяване не се допуска изграждане на огради, освен ако това не е предвидено с правилата и нормите за прилагане на действащ ПУП на територията или с техническия инвестиционен проект за изграждане и стопанисване на конкретната зона.

**Чл. 8. (**1) В незастроените имоти, предвидени по Общ устройствен план (ОУП) или ПУП за озеленени площи които не са реализирани, могат да се изграждат/поставят само временни обекти по чл.55 от ЗУТ, които са съвместими с парковите функции по представено ситуационно решение с конкретизирани размери и функции, прието с положително становище от ОЕСУТ.

(2) За изграждането на тези обекти не се разрешава премахването на едроразмерна дълготрайна декоративна растителност.

**Чл. 9.** Не се разрешава премахване на дълготрайна декоративна растителност за поставяне на временни и преместваеми обекти в имоти, неотредени за озеленяване.

**ГЛАВА IV**

**ПОДДЪРЖАНЕ НА ЗЕЛЕНАТА СИСТЕМА**

 **Чл.10.**  Поддържането на озеленените площи е специфична и творческа дейност, която се организира и контролира от органите по озеленяване при Община Никопол.

**Чл.11.** Поддържането на озеленените площи публична собственост, повторяемостта и обема на извършваните работи във връзка поддържането на съответните структурни елементи е с интензитет съгласно вида и специфичните особености на зелената площ.

**Чл.12**. Контролът върху качеството на извършваната работа (дейности и манипулации по технологичните процеси) по поддържането на общинските озеленени площи – се извършва от органите по озеленяване при Община Никопол, като за целта се изготвят протоколи за установяване действително извършените озеленителни работи, уточняващи мястото, количеството, вида, кратността на манипулациите, отговарящи на позициите в протокола.

**ГЛАВА V**

**ОПАЗВАНЕ НА ЗЕЛЕНАТА СИСТЕМА**

**Раздел І**

**ОПАЗВАНЕ НА ОЗЕЛЕНЕНИТЕ ПЛОЩИ**

**Чл. 13.** (1) Всички лица са длъжни да опазват озеленените площи, независимо от тяхната собственост.

(2) Опазването на озеленените площи включва:

1. полагане на постоянни грижи за поддържането в добро състояние на озеленените площи;

2. недопускане на действия или бездействия, които водят до увреждане или унищожаване на озеленените площи, и изградените в тях настилки, водни площи и паркови съоръжения.

**Чл.14.** Превантивното опазване на озеленените площи и декоративната растителност се осигурява чрез решенията на устройствените планове и инвестиционните проекти.

**Чл. 15**.(1) Обществените озеленени площи се използват съобразно основното им предназначение.

(2) В обществените озеленени площи се забранява:

1. строителство на допълнителни обекти за обществено обслужване, спорт и атракции, освен предвидените в паркоустройствените планове;

2. нанасянето на повреди върху дърветата и храстите, причинени от изкореняване, чупене и рязане на клони, забиването на метални и други предмети;

3. поставянето по дърветата на рекламно - информационни елементи или други съоръжения,

4. късането и изкореняването на цветя и повреждането на цветните фигури, чупенето на клони.

5. газенето по тревата, с изключение на определените за тази цел места;

6. нанасянето на повреди върху парковата мебел, съоръженията и настилките;

7. замърсяване на озеленените площи, дървета и храсти, алеи, детски площадки и други съоръжения с животински екскременти и други отпадъци;

8. насипване на осолен сняг, пясък и химикали в озеленените площи и на не по-малко от 1 м. от стволовете на дървета и храсти, както и върху цветя и тревни площи, в следствие на зимното почистване и при миене и метене на тротоарите на уличните платна.

9. нараняване на кората на дърветата, храсти, екзотични видове, и паленето на огън;

10. ползването на озеленените площи, около търговските обекти за съхраняване на стоки и амбалаж;

11. разполагането на преместваеми обекти на територията на зелената система на община Никопол, с изключение на предвидените в план-схема, одобрена по реда, предвиден за одобряване на подробния устройствен план за парка или градината.

**Чл.16.** (1) Собствениците и ползвателите на съоръжения и преместваеми обекти и временни строежи, разположени в близост до озеленените площи са длъжни да чистят прилежащата си територия в радиус от 10 м., както и да провеждат мероприятия за опазване и възстановяване на увредената растителност и паркова мебел по указания на общинските специалисти.

(2) Условието по ал.1 се изписва като задължително изискване при издаване на разрешение за поставяне или разрешение за строеж.

**Чл.17.** (1) При разрешаване на строителство, свързано с разкопаване на озеленени площи в съответното разрешение задължително се предписват с протокол за възстановителни мероприятия,

(2) След извършване на неотложни аварийни мероприятия на инженерната инфраструктура в озеленените площи по чл. 61, ал. 4 от ЗУТ, се дават задължителни предписания за възстановителни мероприятия и се определя срок за изпълнението им, контролира се изпълнението и при нарушения се налагат санкции.

**Раздел ІІ**

**ОПАЗВАНЕ НА ДЕКОРАТИВНАТА ДЪРВЕСНА И ХРАСТОВА РАСТИТЕЛНОСТ**

**Чл. 18.** (1) Собствениците са длъжни да опазват и поддържат в добро състояние намиращата се в имотите им растителност.

(2) Собствениците са длъжни да осигуряват достъп до имотите си на органите по озеленяване при Община Никопол за извършване на огледи, картотекиране и контрол, както и да изпълняват дадените предписания.

**Чл.19**. (1) Всички собственици са длъжни да следят за опасни дървета в имотите си и да ги премахват своевременно и за своя сметка след писмено искане, подадено в общинска администрация.

(2) В искането се посочва дата и час за съставяне на протокол за състоянието на дървото, която не може да бъде по-ранна от 14 (четиринадесет) дни от датата на уведомлението и се прилагат доказателства за съгласие на съсобствениците в имота.

(3) При наличие на всички изискуеми документи и съгласие от всички собственици в имота, неявяването на органите по озеленяване не препятства отсичането на растителността.

**Раздел ІІІ**

**ПРЕМАХВАНЕ, ПРЕМЕСТВАНЕ ИЛИ ОКАСТРЯНЕ НА ДЪЛГОТРАЙНА ДЕКОРАТИВНА ДЪРВЕСНА И ХРАСТОВА РАСТИТЕЛНОСТ И ОЗЕЛЕНЕНИ ПЛОЩИ**

**Чл. 20.** (1) На територията на община Никопол се забранява отсичането или изкореняването на дълготрайни декоративни дървета и храсти, независимо от собствеността им.

(2) По изключение дълготрайната декоративна (широколистна, иглолистна) дървесна и храстова растителност се премахва след съставяне на протокол и без заплащане на обезщетение след получено разрешение от Кмета на общината. в следните хипотези:

1. при застрашаване живота и здравето на гражданите, безопасността на движението, сградите, съоръженията и техническата инфраструктура.

2. при реконструкция на съществуващата растителност и озеленени площи, при провеждане на санитарни сечи по утвърдени проекти;

3. при строителството на сгради, съоръжения, пътища и обекти на техническата инфраструктура при доказана невъзможност за запазването им, след одобряване на инвестиционния проект;

4. при премахване на последици от природни бедствия, производствени аварии, в т.ч. аварийни ремонти на подземни комуникации и съоръжения на техническата инфраструктура.

5. при реализация на общински обекти и при необходимост от аварийни и ремонтни дейности на техническата инфраструктура (водопровод, газопровод, топлопровод, ел. кабели, кабели за далекосъобщителна и телекомуникационна мрежа, и други), дълготрайната декоративна растителност пречеща на извършването на ремонта се премахва.

6**.** при премахване на плодни дървета с изключение на декоративните форми

(3) Кастрене на декоративна растителност, независимо от собствеността им се допуска при доказана необходимост, след санитарна експертиза.

(4) Разрешението за отсичане, издадено в случаите на реализиране на ново сторителство губи правно действие с изтичане срока на издаденото разрешение за строеж.

(5) Отрязването, кастрене на клони, преместването и премахването на растителност, за която има писмено разрешение от Община Никопол се извършва за сметка на собственика и/или на заинтересованото лице. С получения дървесен материал се разпорежда собственика.

(6) Дървесината, добита вследствие премахване, отрязване, кастрене на растителност се изнася след маркиране и издаване на транспортен билет за дървесина и вършина от органите по озеленяване при Община Никопол. Районът се почиства от целия дървесния отпад.

(7) Общинските органи по озеленяване организират и координират премахването, отрязването и кастренето на растителността, в съответствие с разпоредбите на Закона за управление на отпадъците.

**Чл.21.** (1) Искане за издаване на разрешение за отсичане, изкореняване, преместване и кастрене на дълготрайна декоративна растителност се подава до кмета на община Никопол от собственика на имота, или от заинтересовани физически или юридически лица или упълномощени от тях лица. Исканията за премахване на растителност в съсобствен имот следва да бъдат направени от всички съсобственици в имота.

(2) Към заявлението се прилага копие от документа за собственост на имота, санитарна експертиза на същата, квитанция за внесено обезщетение когато се дължи. (3) Исканията и приложените към тях документи се разглеждат от органите по озеленяване и оправомощени лица и експерти от кмета на община Никопол, като за целта същите извършват оглед на място и съставят констативен протокол.

(4) Въз основа на констатациите и приложената санитарна експертиза за състоянието на растителността, кметът или оправомощено от него длъжностно лице издава разрешение или мотивиран отказ за отсичане.

**Чл.22.** (1) При издаване на разрешение за отсичане, изкореняване на дълготрайните декоративни дървета, предвид невъзможност за запазване с проектното решение в имоти, собственост на общината или придобити от инвеститора общински или държавни имоти с цел строителство, към искането за издаване на разрешение за строеж се прилага документ за внесено обезщетение на база изготвена оценка на растителността подлежаща на премахване изчислено в еднократен размер съгласно Приложение №2 към настоящата Наредба. В разрешението се вписва размера на обезщетението.

(2) Преди издаване на разрешението за отсичане за установения брой дървета, подлежащи на премахване се представя документ за проведена процедура по чл.63 от ЗУТ и внесено обезщетение съгласно тарифата на Община Никопол по Приложение №2 от настоящата наредба.

**Чл. 23** Не се прави оценка и не се заплаща обезщетение за премахване на дълготрайна растителност в следните случаи:

1. Премахване на растителност в частен имот;

2. Премахване на установени дълготрайни декоративни дървета в лошо фито-санитарно състояние;

3. Премахване на плодна растителност с изключение на декоративни плодни форми.

**Чл. 24.** Не се издава разрешение за отсичане на плодна растителност с изключение на декоративни форми на плодни

**ГЛАВА VI**

**КОНТРОЛ. ОБЕЗЩЕТЕНИЯ. АДМИНИСТРАТИВНОНАКАЗАТЕЛНИ РАЗПОРЕДБИ**

**Чл.25.** (1) Актовете за установяване на административни нарушения по тази наредба се съставят от служителите на РУ - Никопол, кметовете на кметства, кметските наместници на територията на община Никопол и от служителите на общинската администрация определени със заповед на Кмета.

(2) Установяването на нарушенията, издаването, обжалването и изпълнението на наказателните постановления се извършва по реда и в сроковете на Закона за административните нарушения и наказания.

(3) Нарушения свързани с поставяне без разрешение на преместваеми обекти и съоръжения в зелени площи се налагат по реда на Наредба № 3 „За реда и условията за поставянето и премахването на преместваеми обекти за търговски и други обслужващи дейности и елементи на градското обзавеждане по реда на чл. 56, ал. 1 от ЗУТ на територията на община Никопол“.

**Чл.26.** (1) За всички причинени вреди на елементите на декоративната растителност, виновните лица, освен глоба или имуществена санкция, дължат обезщетение, равняващ се на размера определен с приложение № 2

(2) Не се дължи обезщетение, когато се премахват дървета, които в резултат на природни бедствия, аварии и др. създават непосредствена опасност за живота и здравето на гражданите.

(3) Замърсени участъци на озеленени площи по чл. 61, ал. 4 от ЗУТ се почистват от нарушителите за тяхна сметка. При отказ това се извършва от съответните органи, поддържащи озеленените площи по съответните териториални структури на община Никопол, за сметка на нарушителите.

**Чл.27.** (1) За нарушенията и неспазване предписанията на контролните органи по тази наредба на физическите лица, се налага административно наказание – глоба в размер от 50 лева до 5000 лева, а на юридическите лица и едноличните търговци – имуществена санкция в размер от 200 лева до 50 000 лева.

(2) Конкретният размер на глобата или санкцията за всяко отделно нарушение се определя от наказващия орган съобразно тежестта на нарушението, вината на нарушителя и имотното му състояние.

**Чл.28.** Наказва се с глоба от 50 лева до 1000 лева, ако не подлежи на по-тежко наказание, физическо лице, което:

1. Причини вреди на декоративната растителност на територията на община Никопол, без писмено разрешение от компетентния орган.

2. Причини вреди на „зелената система“ на територията на община Никопол.

**Чл.29.** (1) Наказва се с глоба от 50 до 1000 лева, ако не подлежи на по-тежко наказание физическо лице, което:

1. Замърсява територии или имоти предвидени за озеленяване, или озеленените площи с отпадъци от всякакво естество.

2. Упражнява спортове в парковете и градините, извън определените за това места, които застрашават живота и здравето на посетителите

3. Пуска на паша домашни животни или коси трева без разрешения.

4. Чупи или поврежда съоръжения за игра или друга паркова мебел.

5. Поставя по дърветата рекламно-информационни материали и други съоръжения

6. Пали огньове в озеленените площи.

(2) Наказанието по ал.1 се налага и на лицето, което е допуснало или разпоредило извършване на нарушението.

 (3) Когато нарушението по ал.1 е извършено от едноличен търговец или юридическо лице, се налага имуществена санкция от 200 лева до 1000 лева.

 **Чл. 30.** При явно маловажни случаи на нарушения по тази наредба контролните органи могат да налагат на място наказание глоба до 50 лева срещу квитанция. Ако нарушителят откаже да заплати глобата, му се съставя акт по установения ред.

**Чл.31.** (1) Наказателните постановления се издават от кмета на общината или от упълномощени от него длъжности лица.

 (2) Когато с нарушението са причинени вреди на декоративната растителност и зелената система, наказващият орган по ал. 1 и без да има направено искане, задължава нарушителя да заплати на Община Никопол обезщетение за причинените вреди в размер определен по реда на чл. 26, ал. 1.

**ДОПЪЛНИТЕЛНИ РАЗПОРЕДБИ**

**§ 1**. По смисъла на тази наредба:

**1**. **„Декоративна растителност”** (вегетативни елементи) е цялото декоративно растително разнообразие – дървета, храсти, цветя и треви включени в озеленените площи в насажденията по алеи, улици и площади и в недвижимите имоти на държавата, общината, юридически и физически лица. Дълготрайна декоративна растителност са всички местни и чуждоземни декоративни видове широколистни и иглолистни дървета и храсти.

**2. „Органи по озеленяването“** – експерти и специалисти – ландшафтни архитекти и други, на които с длъжностна характеристика е възложено да извършват дейности, свързани с организиране, контрол и опазване на зелената система.

**3. „Зелена система“** – съвкупност от озеленени площи с дълготрайна декоративна дървесна и храстова растителност, цветя, тревни площи, както и архитектурни елементи на оборудване – фонтани, питейни фонтанки, чешми, кашпи, пейки, игрални кътове, паркови кошчета, разположени в територията на благоустроените пространства.

**4. „Санитарна експертиза“** – експертиза за състоянието на дълготрайни декоративни дървета и дървета с историческо значение се изготвя от специалист – арборист, ландшафтен архитект, лесоинженер в обем и минимално съдържание съгласно Приложение №1.

**5. „Структурни елементи на зелените площи“** – са вегетативните и невегетативните елементи на озеленените площи.

**§ 2.** Отстоянията на дълготрайната декоративна дървесна и храстова растителност от въздушни електропроводи и др. енергийни обекти се определят, съгласно Наредба № 16 за сервитути на енергийните обекти (ДВ бр.88/08.10.2004 г, бр. 75/29.09.2015 г.).

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§3**.Тази наредба се приема на основание, чл.62, ал.10 от Закона за устройство на територията, във връзка с чл. 8 от Закона за нормативните актове (ЗНА).

**§4.** Тази наредба отменя Наредба № 23 „Наредба за изграждане и опазване на зелената система на територията на община Никопол„ , приета с Решение 177/14.04.2009 г. на Общински Съвет – Никопол.

**§5.** Тази наредба отменя **ГЛАВА V „ ЗА ОПАЗВАНЕ НА ГРАДИНИТЕ, ПАРКОВЕТЕ, ТРЕВНИТЕ И ЦВЕТНИ ПЛОЩИ“** от Наредба № 1 За опазване на обществения ред на територията на община Никопол.

**§. 6.** Контролът по изпълнението на настоящата наредба се възлага на кмета на община Никопол чрез съответните длъжностни лица определени със заповед, кметовете на кметства и кметските наместници на територията на община Никопол, и началника на РУ- Никопол

**Председател на Общински съвет – Никопол**: ……………………………..

 **/д-р Цветан Андреев/**

**Зам.Председател на Общински съвет – Никопол**: ……………………………..

 /**Яница Йорданова/**

**Зам.Председател на Общински съвет – Никопол**: ……………………………..

 /**Майдън Сакаджиев/**

**Протоколчик:** ……………………………..

 **/Христина Миланова/**

**Приложение №1**

**Формуляр за санитарна експертиза на дърво**

Възложител/собственик:……………………………………………………………..…………………………………………………………

Дата:…………………………………………………….Час:……………………………

Адрес/Местонахождение на дървото. ………………………………………………………………………………………………….

Дърво №…………………………………………………………………………………….

Вид на дървото ………………………………………………………………………………………………… /латинско, българско/

диаметър на височина 1м…………… височина ………………….диаметър на короната……………………………….

Оценяващ(и)……………………………………………………………………………………………………………………………………………

Сезон, описание за времето, приблизителна температура ………………………………………………………………..

Използвани специализирани инструменти при оценка на дървото експертизата……………………………………………………………………………………………………………………………………………

**Оценка**

|  |  |  |  |  |  |
| --- | --- | --- | --- | --- | --- |
| № | Описание | Зона на дърво,ствол,корона | Обитаемост преминаване на хора,спрямо местоположението1-рядко2-понякога3-често4-постоянно | Подлежи на изместване с коренова бала. | Неможе да бъде изместено. |
| При основа на ствол,корени | До височина 1м,на ствола | На височина над 1м ствол |
| 1 |  |  |  |  |  |  |  |
| 2 |  |  |  |  |  |  |  |
| 3 |  |  |  |  |  |  |  |
| 4 |  |  |  |  |  |  |  |

**Фактори за дървото**

**История на дървото и предишни проблеми:** …………………………………………………………………………..да /не

**Топография:** – Равен терен /почти равен:…………………………… Наклонен терен:…...……………………………% Изложение:……………………………..

**Предишни промени:** Няма……Има……:При разчистване на обекта……../Промяна в хидрологията

на почвата Рязане на корени…

Опишете ги: ……………………………………………………………………………………………………………………………………………

**Състояние на почвата:** Терена е с голям хумусен хоризонт естествена почва….. Терена е с насипана почва…..Почвата е постоянно напоена…..Плитка почва…..Сбита почва…..Наличие на плочник върху корените…..\_\_\_\_%

Опишете: ………………………………………………………………………………………………………………………………………………..

**Главна посока на вятъра за района в които попада дървото** …………………………………………………………….

**Общи метеорологични условия:** Силни ветрове..... Лед….. Обилен дъжд…..

Опишете…………………………………………………………………………………………………………………………………………………..

**Здраве на дървото и Профил на дървесния вид**

**Жизненост:** Ниска….. Нормална….. Висока…..

**Листа на короната:** Има**/**Няма (сезон на обследването)….. Няма (мъртви листа)……

Нормални \_\_\_ % Зелени \_\_\_ % Нетипично оцветени, сухи \_\_\_%

**Биотични фактори:** /вредители,гъби и др./……………………………………………………………………………………………….

**Абиотични фактори:**/светлина,топлина,вода,въздух,почва/………………………………………………………………………………

………………………………………………………………………………………………………………………………………………………………………………..….

**Органи на дървесния вид:** Клони/ Ствол/ Корени/Опишете ги:……………………………………………………………

……………………………………………………………………………………………………………………………………………………………………

**Фактори на натоварване**

**Излагане на вятър на дървото:** Защитено….. Частично….. Изцяло….. Вятърен тунел…..

друго:………………………………………………………………………………………………………………………………………………………

**Относителен размер на короната:** Малка….. Средна….. Голяма

**Гъстота на короната:** Рядка….. Нормална….. Гъста….. **Вътрешни клони:** Малко….. Нормално….. Много…..

**Увивни растения/Имел/Мъх:** ……………………………………………………………………………………………………………….

**Скорошни или планувани промени във факторите на натоварване:** ………………………………………………..

**Дефекти по дървото и Условия, влияещи върху шансовете за оцеляване**

**Корона: Клони:**

**Небалансирана корона:** да/неПЖК/LCR \_\_\_% Пукнатини по клони: да/не …….брой

Мъртви клон(к)и да/не\_\_\_% Макс d\_\_\_ Наранявания от гръм:да/не **…..**

**Счупени/Висящи** да/не **общ брой**\_\_\_Макс d\_\_\_ Слаби в-ки на клоните:….. Липсващи клони:

Гнезда: да/не ….. брой

**Стърчащи клони: да/не** Предишни проблеми с клони: да/не

**Подрязване:** да/не

Почистена корона….. Изтънена….. Повдигната Мъртва/липсваща кора ….

Намалена….. Водни леторасли….. Едностранна Гниене:….. Туморни образования:…..

Изнесена на страна….. Симетрична корона ….. Бодли: ….. Чепове:…..

Друга ….. Нараняване….. Гниене на беловината…..

 Повреди:….. Наранявания в сърцевината…..

 Растеж: ………………………………………………………………

Основни притеснения ……………………………………………………………………………………………………………………………..

…………………………………………………………………………………………………………………………………………………………………..

**Натоварване върху дефект:** Няма….. Слабо….. Средно….. Значително……………………………………………….

|  |  |
| --- | --- |
| **– Ствол –**Мъртъв/липсващ ствол….. Необичайна текстура/цвят на ствола…..Други стъбла от основа**…..** Веобразна кора…..Пукнатини…..Нараняване/гниене на беловината….. Туморни образувания….. Бодли….. Чепове…..Слизотечение….. Повреда от гръм….. Повреда на сърцевината….. Повреди/Гъби…..Хралупи….. Гнезда ….. бройОбиколка на хралупа/дупка…………… Дълбочина……………………………………….Слабо заостряне Тънка \_\_\*Поправена?..... Растеж\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Основни притеснения \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Натоварване върху дефект** Няма….. Слабо….. Средно….. Значително….. **Шанс за получаване на проблем** Малко вероятно….. Възможно….. Силно вероятно….. Несъмнено  | **– Корени и коренова шийка , при основа на стъблото–**Заровена/скрита шийка….. Дълбочина …..Пръстен на стеблото….. Мъртви….. Изгнили….. Повреди/гъби….. Слизотечение**…..** Дупки….. % обиколкаПукнатини…… Отрязани/повредени корени…… Разстояние от ствола……………Повдигане на плочи от корените…..Слабост на почвата….. Растеж\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Основни притеснения \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Натоварване върху дефект** Няма….. Слабо….. Средно….. Значително….. **Шанс за получаване на проблем** Малко вероятно…... Възможно….. Силно вероятно…… Несъмнено |

**Приложение № 2**

Към чл.22 .

***ТАРИФА ЗА РАЗМЕРА НА ОБЕЗЩЕТЕНИЯТА ЗА ПРИЧИНЕНИ ВРЕДИ НА ОЗЕЛЕНЕНИТЕ ПЛОЩИ И ДЪЛГОТРАЙНАТА ДЕКОРАТИВНА ДЪРВЕСНА И ХРАСТОВА РАСТИТЕЛНОСТ, ТРЕВНИ ПЛОЩИ И ЦВЕТЯ НА ТЕРИТОРИЯТА НА ОБЩИНА НИКОПОЛ.***

|  |  |
| --- | --- |
| 1. Тревни площи за 1 м. кв.  | - 5 лв. - 3 лв. |
| 2. Летни цветя за 1 м. кв.  | - 40 лв. |
| 3. Перенни цветя за 1 бр.  | - 15 лв. |
| 4. Почвопокривна растителност за 1 м. кв. | - 2 лв. |
| 5. Жив плет – вечнозелен 1 м. л.  | до 5 год. -120 лв. над 5 год. -250 лв. |
| 6. Жив плет – широколистен (листопаден) | до 5 год. - 80 лв. над 5 год. – 150 лв. |
| 7. Рози за 1 бр.  | до 5 год. - 25 лв. над 5 год. - 50 лв. |
| 8. Листопадни широколистни храсти 1 бр. | до 5 год. - 30 лв. над 5 год. - 60 лв. |
| 9. Вечнозелени храсти 1 бр. | до 5 год. - 50 лв. над 5 год. - 100 лв. |
| 10. Дълготрайна декоративна широколистна дървесна растителност |  |
| а. Широколистна Широкоразпространени дървесна растителност за 1бр.- айлант, акация, върба, топола, трепетлика | до 5.0 м – 50 лв.над 5.0 м - 150 лв. |
| б. Ценни дълготрайни декоративни широколистни дървета за 1бр.- бреза, ясен, каталпа, пауловния, бук, американски дъб, клен, липа, орех, конски кестен, гинко билоба и др. | до 5.0 м – 100 лв.над 5.0 м - 300 лв. |
| 11. Дълготрайни декоративни иглолистни дървета |  |
| а. Широкоразпространени дълготрайни декоративни иглолистни дървесни видове за 1бр.- бял и черен бор, обикновен смърч, бяла ела, обикновена туя, хвойна и др. | до 4.0 м – 100 лв.до 7.0 м – 500 лв.над 7.0 м - 800 лв. |
| б. Редки и ценни видове за 1бр.- лиственица, мура, сребриста ела, сребрист смърч, кедри, либоцедрус, тцуга, тис, кипарис, секвоя и други | до 4.0 м – 200 лв.до 7.0 м – 800 лв.над 7.0 м -1200 лв. |

За особено ценни и редки декоративни дълготрайни дървесни видове (иглолистни и широколистни) по преценка на експертизата се дължат обезщетения над 1200 лв.

 Кр.Халов: /*обяснение на отрицателен вот*/ Пълна какафония. Беше редно да го приложите писмено това Предложение.

**ПО ТОЧКА ДЕВЕТА ОТ ДНЕВНИЯ РЕД**

Отношение взеха:

Цв.Андреев: Правя Предложение:

**1.** В законовата част на проекта за решение има пропуск, предлагам **да се добави** след думите „на основание“- **чл.21, ал.2 от ЗМСМА;**

**2.**В проекта за решение, предлагам следното изменение, **като т.1 да се запише: Общински съвет – Никопол отменя Наредбата за управление на отпадъците на територията на Община Никопол, приета с Решение №153/28.12.2000г. на Общински съвет Никопол;**

**3.**Точка 1 от проекта за решение става т.2;

**4.** Точка 2 от проекта за решение да отпадне.

Колеги, гласуваме направеното от мен Предложение.

ГЛАСУВАЛИ- 11 СЪВЕТНИКА

„ЗА“-10 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – 1 СЪВЕТНИК

Цв.Андреев: Колеги, приема се предложението, гласуваме проекта за решение с направените промени и допълнения. /*чете проекта за решение/.*

На основание чл.21, ал.2 от ЗМСМА, чл. 22, ал. 1 от Закона за управление на отпадъците (ЗУО), във връзка с чл. 8 от Закона за нормативните актове (ЗНА), Общински съвет – Никопол прие следното

**Р Е Ш Е Н И Е:**

**№86/29.05.2020г.**

1.Общински съвет – Никопол отменя Наредбата за управление на отпадъците на територията на Община Никопол, приета с Решение №153/28.12.2000г. на Общински съвет Никопол.

2.Общински съвет – Никопол приема Наредба за управление на отпадъците на територията на Община Никопол.

ГЛАСУВАЛИ- 11 СЪВЕТНИКА

„ЗА“-10 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – 1 СЪВЕТНИК

**Н А Р Е Д Б А**

**за управление на отпадъците**

**на територията на община Никопол**

Приета с решение на Общински съвет - Никопол, по **т.9** ,

**Протокол № 10/29.05.2020г**.

**Глава първа**

**ОБЩИ РАЗПОРЕДБИ**

**Чл.1** Тази наредба урежда:

 (1) Правата и задълженията на общинската администрация, и на лицата при чиято дейност се образуват и/или третират отпадъци,

(2) Изискванията към площадките за предаване на отпадъци от хартия и картон, пластмаси и стъкло, в т.ч. условията за регистрация на площадките, както и условията за предаване на отпадъци на площадките по чл. 19, ал. 3, т. 11 от ЗУО.

(3) Контролът, глобите и санкциите за нарушаване разпоредбите на настоящата наредба.

(4) Определя условията и реда за изхвърлянето, събирането, включително разделното, транспортирането, претоварването, оползотворяването и обезвреждането на битови (ТБО) и строителни отпадъци (СО), включително биоразградимите отпадъци (БРО), биоотпадъци (БО), опасни битови отпадъци (ОБО), масово разпространени отпадъци (МРО), на територията на община Никопол, съгласно изискванията на Закона за управление на отпадъците (ДВ бр.53 от 13.07.2012 г.) и подзаконовите нормативни актове по прилагането му, както и заплащането за предоставяне на съответните услуги по реда на Закона за местните данъци и такси.

(5) Екологосъобразното управление на отпадъците на територията на община Никопол с цел предотвратяване, намаляване или ограничаване вредното въздействие на отпадъците върху човешкото здраве и околната среда при следния приоритетен ред (йерархия):

1. предотвратяване на образуването на отпадъците;

2. подготовка за повторна употреба;

3. рециклиране;

4. друго оползотворяване,

5. обезвреждане.

**Чл.2** Наредбата (НУОТОН) действа на територията на община Никопол, съгласно чл.22 от Закона за управление на отпадъците /ЗУО/ и чл.20 от Закона за местното самоуправление и местната администрация/ ЗМСМА/ и е задължителна за всички постоянно и временно пребиваващи физически и юридически лица на територията на община Никопол.

**Глава втора**

**ЗАДЪЛЖЕНИЯ НА КМЕТА НА ОБЩИНАТА**

**Чл.3.** (1) Кметът на общината организира управлението на битовите и строителните отпадъци, образувани на нейна територия, съобразно изискванията на тази наредба и ЗУО.

(2) Кметът на общината осигурява условия, при които всеки притежател на битови отпадъци се обслужва от лица по чл. 35 от ЗУО, на които е предоставено право да извършват дейности по тяхното събиране, транспортиране, оползотворяване и/или обезвреждане.

(3) Кметът на общината отговаря за:

1. осигуряването на съдове за събиране на битовите отпадъци - контейнери, кофи и други;

2. събирането на битовите отпадъци и транспортирането им до депата или други инсталации и съоръжения за оползотворяването и/или обезвреждането им;

3. почистването на уличните платна, площадите, алеите, парковите и другите територии от населените места, предназначени за обществено ползване;

4. избора на площадка, изграждане, експлоатация, закриване и мониторинг на депата за битови отпадъци или на други инсталации или съоръжения за оползотворяването и/или обезвреждане на битови отпадъци;

5. организирането на събирането, оползотворяването и обезвреждането на строителни отпадъци от ремонтна дейност, образувани от домакинствата на територията на съответната община;

6. разделното събиране на битови отпадъци на територията на общината най-малко за следните отпадъчни материали: хартия и картон, метали, пластмаси и стъкло;

7. организирането на дейностите по разделно събиране на масово разпространени отпадъци и/или оказва съдействие на организациите за оползотворяване на масово разпространени отпадъци, в т.ч. определя местата за разполагане на необходимите елементи на системите за разделно събиране и местата за предаване на масово разпространени отпадъци;

8. изпълнението на решенията по чл. 26, ал. 1 от ЗУО на общото събрание на регионалните сдружения по чл. 24, ал. 1 от ЗУО и съдейства за създаване на центрове за повторна употреба, поправка и подготовка за повторна употреба;

9. организирането на разделно събиране на опасните битови отпадъци извън обхвата на наредбите по чл. 13, ал. 1 от ЗУО и предаването им за оползотворяване и/или обезвреждане;

10. разделното събиране и съхраняването на битови биоразградимите отпадъци, в т.ч. определя местата за разполагане на необходимите елементи на системата за разделно събиране на отпадъците и предаването им за компостиране или анаеробно разграждане;

11. осигуряването на площадки за безвъзмездно предаване на разделно събрани отпадъци от домакинствата, в т.ч. едрогабаритни отпадъци, опасни отпадъци и други;

12. почистването от отпадъци на общинските пътища в съответствие с чл. 12 от ЗУО;

13. осигуряването на информация на обществеността по т. 1 - 12, 14 и 15 чрез интернет страницата на общината, както и по друг подходящ начин;

14. поддържането на регистър на площадките за предаване на отпадъци от пластмаси, стъкло, хартия и картон на територията на общината;

15. предотвратяването изхвърлянето на отпадъци на неразрешени за това места и/или създаването на незаконни сметища и организиране на почистването им.

**Чл. 4.** Кметът на общината организира изпълнението на задълженията си за участие в системите за разделно събиране по чл. 19, ал. 3, т. 6 от ЗУО, като сключва договори при условия и ред, определен с решение на общинския съвет, със:

1. организации по оползотворяване, притежаващи разрешение, издадено по реда на глава пета, раздел III от ЗУО, и/или

2. други лица, притежаващи разрешение или регистрационен документ, издаден по реда на глава пета, раздели I и II от ЗУО, за извършване на дейности по събиране, транспортиране, рециклиране и/или оползотворяване на отпадъци на територията на съответната община, и/или комплексно разрешително, издадено по реда на глава седма, раздел II от Закона за опазване на околната среда.

**Чл. 5.** Кметът на общината самостоятелно, когато не участва в регионално сдружение по чл. 24, ал. 1 от ЗУО, или съвместно с другите кметове на общините от регионалното сдружение предприема действия по възлагане и извършване на пред инвестиционни проучвания за изграждане на ново съоръжение/я за третиране на битовите отпадъци най - малко три години преди изчерпване обема на депото за битови отпадъци или изтичането на експлоатационния срок на инсталацията, за което уведомява съответната РИОСВ.

**Чл. 6.** Кметът на общината разработва и изпълнява програма за управление на отпадъците на общината в съответствие с изискванията на ЗУО.

**Чл. 7.** Кметът на общината може да упълномощава длъжностни лица от общинската администрация за изпълнение на задълженията си по наредбата.

**Глава трета**

**ЗАДЪЛЖЕНИЯ, ЗАБРАНИ И ОТГОВОРНОСТИ**

**НА ФИЗИЧЕСКИТЕ И ЮРИДИЧЕСКИТЕ ЛИЦА –**

**ПРИЧИНИТЕЛИ И/ИЛИ ПРИТЕЖАТЕЛИ НА ОТПАДЪЦИ**

**Чл.8** (1) Притежателите на отпадъциса длъжни да спазват изискванията и реда за изхвърлянето, събирането, включително разделното, транспортирането, претоварването, оползотворяването и обезвреждането на битови (ТБО) и строителни отпадъци (СО), включително биоразградимите отпадъци (БРО), биоотпадъци (БО), опасни битови отпадъци (ОБО), масово разпространени отпадъци (МРО) на територията на община Никопол, съгласно изискванията на тази наредба и Закона за управление на отпадъците като:

1. изхвърлят отпадъците си само в определените за целта съдове и места и съдействат за тяхното опазване.

2. не допускат разпиляване и изхвърляне на отпадъци извън съдовете, да затварят капаците им и да осигуряват поддържане на чистотата около тях.

3. събират разделно съответните видове отпадъци в определените от Общината съдове, определени за разделно събиране или ги предават на определени площадки за събиране на такива, (в т.ч. едрогабаритни отпадъци, опасни отпадъци и други отпадъци от домакинствата) на лица притежаващи разрешение по чл.35 от ЗУО.

4. изпълняват разпоредбите за повторна употреба, рециклиране и оползотворяване на строителни отпадъци;

5. предават излязло от употреба моторно превозно средство на площадки за събиране и съхраняване или в центрове за разкомплектоване;

6. опазват и поддържат чистотата на територията на имотите /в т.ч. и незастроените/, на които са собственици, ползватели или наематели.

7. почистват редовно от разпилени отпадъци, включително от сняг, лед, ледени висулки по сградите, прилежащите части към сградите, тротоарите, дворните места и др. терени които обитават и/или стопанисват.

8. при възникване на замърсяване или опасност от замърсяване са длъжни незабавно да информират общинска администрация, както и да предприемат незабавно действия за ограничаване на последиците от него върху здравето на хората и околната среда.

(2) Собствениците на излезли от употреба моторни превозни средства (ИУМПС)садлъжни да ги предават на площадки за събиране и съхраняване или в центрове за разкомплектоване.

(3) ЗАБРАНЯВА СЕ:

1. Изоставянето, нерегламентираното изхвърляне и изгаряне или друга форма на неконтролирано управление на отпадъците.

2. Изоставянето на ИУМПСвърху имоти - държавна и общинска собственост.

3. Изхвърлянето на отпадъци на неразрешени за това места

4. Предаването на отпадъци на лица, които не притежават разрешение, комплексно разрешително или регистрационен документ по чл. 35 от ЗУО в случаите, когато такива се изискват;

5. Изхвърлянето в съдовете за ТБО в т.ч. и в специализираните съдове за разделно събиране на отпадъци с потенциално висок риск за околната среда и човешкото здраве и на отпадъци, които биха могли да доведат до увреждане на самите съдове, сметоизвозващата и сметообработваща техника.

6. Изхвърлянето в съдовете за ТБО на отпадъци от производствени, селскостопански и животновъдни обекти.

7. Изваждането на отпадъци от съдовете за ТБО, в т.ч. и от специализираните за разделно събиране на отпадъци.

8. Умишленото увреждане на съдовете за ТБО, в т.ч. специализираните за разделно събиране на отпадъци.

9. Използването на съдовете за ТБО, в т.ч. специализираните за разделно събиране на отпадъци за други цели освен предназначението им.

10. Изхвърлянето в съдовете за ТБО на неизстинала напълно пепел.

11. Паркирането на МПС (моторни превозни средства) по начин, който ще попречи на събирането и извозването на ТБО.

12. Преместването на съдовете за ТБО и съдовете от системите за разделно събиране на отпадъци от определените им места без съгласуване с контролните органи по чл.59 от настоящата наредба.

13. Изхвърлянето на отпадъци по улиците, площадите, зелените площи и др. обществени места.

14. Миенето, почистването и ремонтирането на пътни превозни средства по улиците, площадите, парковете, зелените площи, терените на жилищните комплекси и др. обществени места.

15. Изхвърлянето на СО, (земни маси) ЗМ и други отпадъци на места извън определеното от общината депо и/или други инсталации или съоръжения за обезвреждане и оползотворяване.

16. Складирането на строителни и др. материали на тротоарите и уличните платна и приготвянето на варови, циментови и др. разтвори, без осигурено заграждение или контейнер.

17. Оставянето на непочистени тротоарни и улични площи след прибиране на стоварените строителни материали от собственикът им.

18. Транспортирането на материали, продукция, стоки, отпадъци и др. през и в гр. Никопол и другите населени места в общината, от транспортни средства без съответно оборудване (с брезенти, мрежи), надлежно уплътнени и с почистена ходова част.

19. Складиране на животински отпадъци по тротоарите, уличните платна и др. обществени места.

20. Изхвърлянето на битови отпадъци в съдовете за разделно събиране.

21. Изхвърлянето на МРО, обозначени с маркировка за разделно събиране съгласно наредбите по чл. 13, ал. 1 от ЗУО, в контейнери за смесени битови отпадъци и в съдове за събиране на отпадъци от опаковки, или ги смесва с други материали или отпадъци по начин, затрудняващ тяхното последващо рециклиране или оползотворяване, когато в конкретното населено място са създадени системи за разделно събиране на съответните отпадъци.

22. Изхвърлянето на обемисти отпадъци от опаковки *(хартиени, картонени и др.)* в съдовете за битови отпадъци. (При липса на съдове за разделно събиране, опаковките се сгъват, връзват и поставят в близост до съдовете за битови отпадъци);

23. Изхвърлянето на биоразградимите отпадъци (БРО) в съдове за ТБО при наличие на система за разделно събиране на БРО.

24. Депонирането и/или обезвреждането на био отпадъците (БО) по какъвто и да е друг начин, в случай че могат да бъдат рециклирани или оползотворени на територията на страната;

25. Изхвърляне на негодни за употреба акумулатори на неразрешени за това места и/или излива електролит от тях.

26. Смяната, съхраняването и/или изхвърлянето на отработени масла и отпадъчни нефтопродукти и др. опасни вещества водещо до замърсяване на земята и почвата в т.ч. зелени площи, тротоари, улични платна и др.

27. Изхвърляне на опасни отпадъци ОО на нерегламентирани места и/или в съдове за събиране на битови или съдове от системите за разделно събиране на отпадъците.

28. Нерегламентирано изгаряне или извършване на друга форма на нерегламентирано третиране на опасни отпадъци.

**Чл.9** (1) Отговорност за спазване на разпоредбите на тази глава носят физическите лица, едноличните търговци, юридическите лица и организации - притежатели на отпадъците, които са и причинители на отпадъци както и лицата, в чието владение се намират те, включително:

1. Ръководителите на юридически лица и организации.

2. Собствениците, ползвателите и/или наемателите на жилищни сгради.

3. Управителят или председателят на управителния съвет на жилищни сгради.

(2) Когато причинителите на отпадъци са неизвестни, разходите по възстановяването на качествата на околната среда се поемат от лицата, в чието държане се намират отпадъците.

(3) Всички разходи за възстановяване на качествата на околната среда и за разкриване на действителния причинител се възстановяват от него.

**Чл.10** Лицата, при чиято дейност се образуват отпадъци, и притежателите на отпадъци ги третират самостоятелно или ги предоставят за събиране, транспортиране и третиране на лица, които имат право да извършват тези дейности в съответствие с ЗУО.

**Чл.11** За извършване на дейностите по третиране на отпадъци се изисква разрешение по чл.35 от ЗУО.

**Чл.12** (1) Предаването и приемането на производствените, строителните и опасните отпадъци се извършват само въз основа на писмен договор с лица, притежаващи разрешение, комплексно разрешително или регистрационен документ по чл. 35 за съответната дейност и площадка за отпадъци със съответния код съгласно специализираната наредба за класификация на отпадъците.

**Глава четвърта**

**Раздел I**

**УПРАВЛЕНИЕ НА БИТОВИТЕ ОТПАДЪЦИ (ТБО)**

Чл**.13** (1) Кметът на общината осигурява съдове за събиране на ТБО - (контейнери, кофи, кошчета).

(2) Собствениците или ползвателите на сгради заявяват пред общинската администрация необходимостта от съдове за ТБО за сградите, които обитават или стопанисват. Заявката се одобрява предвид вида, предназначението, приблизителния брой на собствениците или ползвателите, наличието на съдове за ТБО в съседство и други фактори.

**Чл.14** (1) Кметът на общината осигурява условия, при които всеки притежател на битови отпадъци се обслужва от лица по чл.35 от ЗУО, на които е предоставено право да извършват дейности по тяхното събиране, транспортиране, оползотворяване и/или обезвреждане и отговаря за:

1. събирането на битовите отпадъци и транспортирането им до депата или други инсталации и съоръжения за оползотворяването и/или обезвреждането им;

2. почистването на уличните платна, площадите, алеите, парковите и другите територии на населените места, предназначени за обществено ползване.

3. почистването на отпадъци на общинските пътища в съответствие с чл.12 от ЗУО

(2) Границите на територията, върху която се осъществява организирано събиране и транспортиране на ТБО се определя със заповед на кмета на общината за всяка следваща година, издадена в срок до 30 октомври на текущата година.

(3) В изпълнение на задълженията си по ал.1, кметът на общината възлага на „Дейност чистота“ към общинска администрация – Никопол, да извършва дейностите по събиране и транспортиране на ТБО, поддържане чистотата на териториите за обществено ползване, и оползотворяването и/или обезвреждане на ТБО .

(4) Осигурява необходимите финансови средства за извършване на дейностите по събиране, транспортиране на ТБО, поддържане на чистотата на обществените места, оползотворяването и/или обезвреждане на ТБО и контролира тяхното разходване.

(5) Лицата по ал.3:

1. изпълняват задълженията си в съответствие с действащото национално законодателство.

2. не допускат замърсяване на околната среда в процеса на извършваните от тях

дейности.

(6) Кметът на общината определя със заповед лица за контрол (специализирана администрация, кметове, кметски наместници), които следят за изпълнението на договорените задължения от страна на лицата по ал.3.

**Чл. 15** (1) Почистването на пазарите, местата за улична търговия, паркингите, обществените гаражи, автогарите, ж.п. гарите, административните, производствените, складовите помещения и др. подобни, прилежащите им тротоари, дъждоприемни шахти, зелени площи, се осигурява от лицата, които ги стопанисват и експлоатират.

(2) Почистването и поддържането на чистотата (в т.ч. осигуряване на съответни съдове за отпадъци) на парковете, градините и др. зелени площи неразпределени като прилежащи терени е задължение на лицата, които ги стопанисват.

(3) Почистването и поддържането на чистотата на прилежащите терени, към сградите, дворовете и др., се извършва от лицата, които ги обитават или стопанисват.

**Чл.16** Собствениците на пътищата по чл.8 от Закона за пътищата отговарят за:

1. почистването от отпадъци на пътя, земното платно, пътните съоръжения, обслужващите зони, крайпътните обслужващи комплекси и опорните пунктове за поддържане по смисъла на § 1, т. 1 - 3, 6, 9 и 10 от допълнителните разпоредби на Закона за пътищата;

2. осигуряването на съдове за събиране на отпадъците и транспортирането им до съоръжение за тяхното третиране.

**Чл.17** (1) ТБО се обезвреждат и/или оползотворяват в депа или други инсталации и съоръжения отговарящи на нормативните изисквания в националното законодателство.

(2) Дейностите по обезвреждане на ТБО и стопанисването на депото по време и след неговата експлоатация се извършва от оператора му.

(3) Лицето по ал.2 уведомяват кмета на общината, най-малко три години преди изчерпването на обема на депото.

(4) При уведомяването по ал. 3 кметът на общината предприема действия по чл.5

**Чл.18** (1) Фирмите, организациите, които образуват отпадъци различни от битовите, са длъжни да организират сами обезвреждането или извозването им до инсталации за обезвреждане или общинското/регионалното депо, ако депонирането им е разрешено.

(2) За обезвреждане и/или оползотворяване на отпадъци различни от битовите притежателите им заплащат цена на услугата в лв./тон на съответния оператор.

**Раздел II**

**УПРАВЛЕНИЕ НА БИТОВИ БИОРАЗГРАДИМИ ОТПАДЪЦИ (БРО) И БИООТПАДЪЦИ (БО**)

**Чл.19** (1) Кметът на общината организира разделното събиране на битовите биоразградимите отпадъци *(хранителни и растителни отпадъци, хартия и картон и др.)* и тяхното транспортиране и третиране.

**Чл.20** В изпълнение на своите задължения по чл.19 кметът на общината:

1. осигурява съдове за съхраняване на БРО, които се разполагат на места, съгласно схема.

2. организира събирането на БРО на територията на общината периодично;

3. осигурява разделно събиране и оползотворяване на цялото количество на образуванитебиоотпадъци (БО) от поддържането на обществени площи, паркове и градини по чл. 34 ал.1 от ЗУО;

4. сключва договор по реда на Закона за обществените поръчки с лица, притежаващи разрешение или регистрационен документ, които да осъществяват тяхното събиране, транспортиране и обезвреждане или възлага част от дейността на „Дейност чистота“ към общинска администрация – Никопол.

5. осъществява контрол върху дейността на лицата по т. 4.

**Чл.21** При наличие на система за разделното събиране на БРО физическите и юридическите лица са длъжни да:

1. не изхвърлят БРО в съдовете за събиране на други видове отпадъци.

2. не увреждат съдовете за БРО и запалват отпадъците в тях.

3. не разместват съдовете за БРО от определените им места.

**Чл.22** (1) БРО подлежат на биологично третиране чрез компостиране или анаеробно разграждане, съгласно изискванията на Наредба за третиране на биоотпадъците (ДВ, бр.92/2013 г.) и Наредба № 6 за условията и изискванията за изграждане и експлоатация на депа и други съоръжения и инсталации за оползотворяване и обезвреждане на отпадъци (ДВ, бр.80/2013 г.)

 (2). Лицата, които образуват БО (биоотпадъци от паркове, градини и зелени площи към търговски обекти, производствени, стопански и административни сгради по чл. 34 ал.2 от ЗУО, хранителни и кухненски отпадъци от ресторантите, заведенията за обществено хранене и търговските обекти, както и подобни отпадъци от предприятията на хранително-вкусовата промишленост, утайки от пречиствателни станции за отпадни води от небитови източници), които не са обхванати от общинската система за разделно събиране, организират самостоятелни системи за тяхното разделно събиране или ги предават на общинската система за разделно събиране, когато това е възможно или извършват компостиране на място.

(4). Лицата по ал. 3 оползотворяват самостоятелно биоотпадъците си след получаване на съответния документ по чл. 35 ЗУО или ги предават въз основа на сключен договор на лице, притежаващо документ по чл. 35 ЗУО.

**Раздел III**

**УПРАВЛЕНИЕ НА ЕДРОГАБАРИТНИ ОТПАДЪЦИ (ЕГО)**

**Чл.23** (1) Кметът на общината организира събирането и транспортирането на едрогабаритни отпадъци и тяхното последващо обезвреждане.

(2) В изпълнение на своите задължения по ал. 1 кметът на общината:

1. организира събирането на едрогабаритни отпадъци на територията на общината периодично и определя местата за предаване им, вкл. площадки за безвъзмездно предаване и информира обществеността за местоположението им и за условията за тяхното приемане;

2. сключва договор с организации по оползотворяване или други лица, притежаващи разрешение или регистрационен документ, които да осъществяват тяхното събиране, транспортиране и обезвреждане.

3. осъществява контрол върху дейността на лицата по т. 2 .

(3) Физическите и юридическите лица са длъжни да предават едрогабаритните отпадъци на местата по ал.2, т.1 и/или на лицата по ал.2, т.2.

**Раздел IV**

**УПРАВЛЕНИЕ НА ОПАСНИТЕ БИТОВИ ОТПАДЪЦИ (ОБО)**

**Чл.24** (1) Кметът на общината организира разделно събиране на опасните битови отпадъци (ОБО) извън обхвата на наредбите по чл. 13, ал. 1 от ЗУО и предаването им за оползотворяване и/или обезвреждане;

(2) В изпълнение на своите задължения по ал. 1 кметът на общината:

1. организира събирането на ОБО на територията на общината периодично и определя местата за предаване им, вкл. площадки за безвъзмездно предаване и информира обществеността за местоположението им и за условията за приемане на ОБО;

2. сключва договор с организации по оползотворяване или други лица, притежаващи разрешение или регистрационен документ, които да осъществяват тяхното събиране, транспортиране и оползотворяване и/или обезвреждане.

3. осъществява контрол върху дейността на лицата по т. 2.

(3)Физическите и юридическите лица са длъжни да предават ОБО на местата по ал.2, т.1 и/или на лицата по ал.2, т.2.

**Глава пета**

**УПРАВЛЕНИЕ НА СТРОИТЕЛНИ ОТПАДЪЦИ (СО) И ЗЕМНИ МАСИ (ЗМ)**

**Чл.25** Кметът на общината отговаря за организирането на събирането, оползотворяването и обезвреждането настроителни отпадъци от ремонтна дейност, образувани от домакинствата на територията на общината, като съдейства или сключва договор с лица притежаващи разрешение по чл.35 от ЗУО за извършване на тези дейности.

**Чл.26** (1). Управлението на строителните отпадъци по време на строителство и от премахването на строежите се извършва по реда на Наредба за управление на строителните отпадъци и за влагане на рециклираните строителни материали (ДВ бр.89 2012 г.)при условията на чл.10 и чл.11 от ЗУО.

(2). Преди започване на СМР и/или премахване на строеж, Възложителят е отговорен за изготвяне на План за управление на СО, който е неразделна част от инвестиционните проекти или самостоятелен документ, когато за обектите не се изискват инвестиционни проекти.

**Чл.27** (1).Разрешение за строеж на обектите по чл.11 от ЗУО се издава след одобряване на Плана за управление на СО;

 (2). Приемането на обектите се извършва след представянето на окончателен доклад по чл.168, ал. 6 от ЗУТ от лицето, упражняващо строителен надзор, в който е включен и изпълнението на Плана за управление на СО.

 (3). Приемането на обектите, за които не се изисква строителен надзор, се осъществява след представяне на отчет до Кмета на общината по изпълнението на Плана за управление на СО и съгласно образец по Наредбата за управление на строителните отпадъци и за влагане на рециклираните строителни материали (ДВ бр.89 2012 г.)

(4). Докладите по ал.2 и отчетите по ал.3 се представят и в съответната РИОСВ.

**Чл.28** При извършване на строителство, включително вътрешни преустройства и текущи ремонти на сгради и съоръжения, отговорното за дейностите по чл.26 ал.2 лице е длъжно :

1. Да съхранява отпадъците на територията на обекта до момента на тяхното транспортиране;

2. Да не допуска по време на строителството замърсяване на прилежащите с обекта тротоари, улични платна, зелени площи и др.терени със строителни материали, СО и ЗМ и замърсяване на околното пространство с прахови частици;

3. Да транспортира отпадъците до определеното за целта депо/съоръжение **или да ползва специализиран контейнер,** предоставен му от лица, имащи разрешение за извършване на такава дейност.

4. Да не допуска при транспортиране на СО и ЗМ замърсяване на уличните платна.

**Чл.29** Третирането и транспортирането на отпадъците от строителни площадки и от премахването на строежите се извършват от възложителя или изпълнителя на строежа, или от собственика на строителните отпадъци или от друго лице, отговарящо на изискванията по чл. 35 от ЗУО, въз основа на писмен договор.

**Чл.30** За обезвреждане и/или оползотворяване на СО и ЗМ, генерирани при ремонтни дейности в съответствие на чл.25, притежателите им заплащат цена на услугата в лв./тон на съответния оператор.

**Чл.31** Отговорност за обезвреждането и/или оползотворяването на СО и ЗМ и стопанисването на депото и/или други инсталации или съоръжения по време на експлоатация и след това носи операторът.

**Глава шеста**

**УПРАВЛЕНИЕ НА МАСОВО РАЗПРОСТРАНЕНИ ОТПАДЪЦИ (МРО)**

**Раздел I**

**ОБЩИ ПОЛОЖЕНИЯ**

**Чл.32** (1) Лицата, пускащи на пазара продукти, след употребата на които се образуват масово разпространени отпадъци - МРО (рециклируеми отпадъци - хартия, картон, стъкло, пластмаса и метали, опаковки и отпадъци от опаковки, излязло от употреба електрическо и електронно оборудване, негодни за употреба батерии и акумулатори, излезли от употреба гуми, излезли от употреба масла), отговарят за разделното им събиране и постигане на съответните цели за разделно събиране, повторна употреба, рециклиране и/или оползотворяване, определени с наредбите по чл.13, ал.1 от ЗУО.

(2) Лицата, които пускат на пазара продукти, след употребата на които се образуват МРО, изпълняват задълженията си индивидуално или чрез колективни системи, представлявани от организация по оползотворяване.

(3) В случай че изпълняват задълженията си индивидуално, лицата по ал.1 както и всички техни дистрибутори, включително лицата, извършващи продажба на крайните потребители, са задължени да приемат обратно на мястото на продажбата отпадъците, образувани в резултат на употребата на съответните продукти, в съответствие с изискванията на наредбите по чл. 13, ал. 1 от ЗУО.

**Чл.33** (1) Кметът на общината съдейства и отговаря за организирането на дейностите по разделно събиране на масово разпространени отпадъци и/или оказва съдействие на организациите за оползотворяване на масово разпространени отпадъци, в т.ч. определя местата за разполагане на необходимите елементи на системите за разделно събиране и местата за предаване на масово разпространени отпадъци, и информира обществеността чрез местните средства за масово осведомяване и интернет страницата на общината за местоположението им и за условията за приемане на МРО;

 (2) Площадките за предаване на МРО, в т.ч. отпадъци от хартия и картон, пластмаси и стъкло, както и площадките за предаване на разделно събрани отпадъци от домакинствата в т.ч. едрогабаритни отпадъци, опасни отпадъци и други следва да отговарят на условията и изисквания на наредбата по чл. 43, ал. 1 от ЗУО

**Раздел II**

**УПРАВЛЕНИЕ НА ОТПАДЪЦИ ОТ ОПАКОВКИ**

**Чл.34.** Лицата, които пускат на пазара опаковани стоки, отговарят за:

1.намаляване образуването на отпадъци от опаковки, включително за оптимизиране на опаковките и многократната им употреба, както и за влагане на рециклирани материали при производството на опаковки, когато това не противоречи на хигиенните и здравните норми.

2.разделното събиране на образуваните от тях отпадъци от опаковки, включително организиране на системите по чл. 2, т. 8 от Наредбата за опаковките и отпадъците от опаковки(ДВ, бр.85 от 6.11.2012 год.);

3.рециклирането и оползотворяването на разделно събраните отпадъци от опаковки по т. 2 от Наредбата за опаковките и отпадъците от опаковки(ДВ, бр.85 от 6.11.2012 г..);

4.екологосъобразното обезвреждане на отпадъците от опаковки, които не могат да бъдат рециклирани и/или оползотворени.

**Чл.35**. В населените места, където има изградена система за разделно събиране, ползвателите на производствени, стопански и административни сгради и лицата, извършващи търговска дейност в обекти за търговия с хранителни стоки, търговия с нехранителни стоки, заведения за хранене и развлечения, обекти за комунални и други услуги, хотели и други места за настаняване и съпътстващи производството занаятчийски дейности събират разделно получените от дейността им отпадъци от опаковки и отпадъци от хартия и картон, стъкло, пластмаси, дърво и метали на територията на обекта и ги:

1. Изхвърлят в най-близкия в района на обекта контейнер от системата за разделно събиране на отпадъци.

2. Събират в специализирани съдове и/или чували, на своята територия, като вземат мерки за тяхното временно съхранение и предаването им съгласно утвърден график на Организацията по оползотворяване.

3. Предават безвъзмездно на специализирани площадки за разделно събрани отпадъци от домакинствата.

**Чл.36.** Разделно събраните отпадъци от домакинствата и търговските обекти, производствените, стопанските и административните сгради се изхвърлят в съответния вид контейнер предоставен от организацията по оползотворяване и разположен на утвърдени места от общината, както следва:

1. хартиени и картонени опаковки, вкл. хартия и картон в синия контейнер;

2. смачкани празни опаковки от пластмаса и метал в жълтия контейнер;

3. стъклени опаковки в зелен контейнер

**Раздел III**

**УПРАВЛЕНИЕ НА ИЗЛЯЗЛО ОТ УПОТРЕБА ЕЛЕКТРИЧЕСКО И ЕЛЕКТРОННО ОБОРУДВАНЕ (ИУЕЕО)**

**Чл. 37.** Лицата, които пускат на пазара ЕЕО, предназначено за употреба в бита и извън бита, отговарят за разделното събиране, транспортирането, съхраняването, предварителното третиране, повторната употреба, рециклирането, оползотворяването и обезвреждането на ИУЕЕО.

**Чл. 38. (1)** Кметът на общината:

1. оказва съдействие на организациите по оползотворяване, в т. ч. определя местата за разполагане на необходимите елементи на системите за разделно събиране и местата за предаване на ИУЕЕО;

2. организира изпълнението на задълженията си за участие в системите за разделно събиране на ИУЕЕО по чл. 19, ал. 3, т. 7 от ЗУО, като сключва договори със:

а) организации по оползотворяване на ИУЕЕО, и/или

б) лица, които изпълняват задълженията си индивидуално, и/или

в) други лица, притежаващи документ по чл. 35 от ЗУО, за извършване на дейности по събиране, транспортиране, рециклиране и/или оползотворяване на отпадъци на територията на съответната община.

**Раздел IV**

**УПРАВЛЕНИЕ НА НЕГОДНИ ЗА УПОТРЕБА БАТЕРИИ И АКУМУЛАТОРИ (НУБА)**

**Чл. 39.** Лицата, които пускат на пазара батерии и акумулатори, отговарят за:

1. разделното събиране на НУБА;

2. рециклирането и оползотворяването на разделно събраните НУБА по т. 1;

3. екологосъобразното обезвреждане на НУБА и отпадъците от тях, които не могат да бъдат рециклирани и/или оползотворени.

**Чл. 40. (1)** Кметът на общината:

1. организира дейностите по разделно събиране на портативни и автомобилни НУБА и/или оказва съдействие на организациите за оползотворяване на НУБА, в т.ч. определя местата за разполагане на необходимите елементи на системите за разделно събиране и местата за предаване на портативни и автомобилни НУБА;

2. организира изпълнението на задълженията си за участие в системите за разделно събиране на портативни и автомобилни НУБА по чл. 19, ал. 3, т. 7 ЗУО, като сключва договори със:

а) а) организации по оползотворяване на НУБА, притежаващи разрешение, издадено по реда на глава пета, раздел II от ЗУО, и/или

б) б) други лица, притежаващи разрешение или регистрационен документ, издаден по реда на глава пета, раздели I и II от ЗУО, за извършване на дейности по събиране, транспортиране, рециклиране и/или оползотворяване на НУБА на територията на съответната община и/или комплексно разрешително, издадено по реда на глава седма, раздел II от ЗООС.

**Раздел V**

**УПРАВЛЕНИЕ НА ИЗЛЕЗЛИ ОТ УПОТРЕБА МОТОРНИ ПРЕВОЗНИ СРЕДСТВА (ИУМПС)**

**Чл.41** Икономическите оператори съобразно предмета си на дейност отговарят за:

1.създаването и функционирането на системи за събиране на всички ИУМПС на територията на страната и доколкото е технически възможно - на използваните части, отстранени като отпадък при ремонт на МПС;

2.изграждането и функционирането на площадки за събиране и съхраняване и на центрове за разкомплектоване на ИУМПС, отговарящи на минималните технически изисквания по приложение № 3

3.предаването на всички ИУМПС на площадките за събиране и съхраняване или в центровете за разкомплектоване от Наредбата за излезли от употреба моторни превозни средства(ДВ, бр.7 от 25.01.2013 г.);

4.разкомплектоването на приетите ИУМПС в центровете за разкомплектоване.

**Чл. 42** (1) Кметът на общината:

1. определя местата по чл. 19, ал. 3, т. 7 от ЗУО на територията на общината за предаване на ИУМПС, в съответствие с условията на сключените договори.

2. организира и контролира дейностите по събирането на изоставените ИУМПС по чл. 143, ал. 7 и 8 от ЗДП и предаването им на площадки за събиране и съхраняване и/или в центрове за разкомплектоване, за което уведомява звеното „Пътна полиция" при областната дирекция на Министерството на вътрешните работи по место регистрация на МПС.

(2) Кметът на общината извършвадейностите по ал. 1**,** като сключва договор със:

1. организации по оползотворяване на ИУМПС;

2. лица, които изпълняват задълженията си индивидуално.

**Чл.43** (1) Кметът на общината назначава служба за контрол съгласно чл. 167, ал.2 от ЗДП в състав: служител на РУ - Никопол, "КАТ - Пътна полиция" и служители от общинската администрация.

(2) Службата за контрол:

1.Установява наличието на излезли от употреба моторни превозни средства (ИУМПС), паркирани (изоставени) в имоти общинска и държавна собственост;

2.Издирва собствениците на ИУМПС;

3.Издава предписания на собствениците за преместване на ИУМПС, паркирани (изоставени) в имоти общинска собственост, съгласно образец - Приложение №1.

4. Глобява виновните лица

5. Съставя констативни протоколи за техническото състояние на ИУМПС, съгласно образец - Приложение №2 и констативни протоколи за неизпълнение на предписанията за преместване съобразно образец - Приложение №3. Съставя и акт за установяване на административно нарушение, съгласно Приложение №4, който се връчва заедно с предписанието / Приложение №3 /;

(3) Собствениците на ИУМПС се уведомяват за предписанието за преместване лично срещу подпис или чрез писмо с обратна разписка.

(4) В случай, че собственикът на ИУМПС не може да бъде установен, предписанието се залепва под формата на стикер на видно място на моторното превозно средство.

(5) Едновременно с връчването на предписанието (респективно залепването на стикера) се съставя протокола за техническото състояние на ИУМПС по образец - Приложение №2.

(6) Когато собственикът е неизвестен, или макар известен, не може да бъде уведомен поради трайно отсъствие от страната или по други обективни причини, към констативния протокол се прилага служебна записка и/или други документи, удостоверяващи извършените действия и констатации.

(7) В14 (четиринадесет) дневен срок от получаването на предписанието (респективно залепването на стикера) собственикът на ИУМПС е длъжен да го премести в собствен поземлен имот или на регистрирани площадки за временно съхранение или център за разкомплектоване, притежаващи разрешение по чл.35 ЗУО.

(8) Изискването за връчване на предписанието за преместване на ИУМПС в 14 (четиринадесет) дневен срок се счита за изпълнено с неговото връчване (респективно залепването на стикера). Срокът за преместване започва да тече от деня, следващ посочената в предписанието (стикера) дата и завършва в 24 часа на 14(четиринадесетия) ден. Когато последния ден на срока е неприсъствен, срокът изтича в 24 часа на първия следващ присъствен ден.

(9) Преместването на ИУМПС на друго място общинска или държавна собственост, не спира изпълнението на предписанието по ал. 7

(10) При неизпълнение на предписанието (Приложение №1) за преместване, въз основа на констативен протокол съобразно образец - Приложение №3, съставен от лицата по чл.43 ал.1, Кметът на общината издава заповед за принудително преместване на ИУМПС на площадка за временно съхранение. След изтичане на законните срокове за обжалване по АПК, заповедта се изпълнява от организация по оползотворяване или лица по чл.42 ал.2 от Наредбата, като всички разходи са за сметка на собственика на ИУМПС.

(11) Когато адресът на някое от заинтересованите лица не е известен или то не е намерено на посочения от него адрес, съобщението се поставя на таблото за обявления, в Интернет страницата на съответния орган или се оповестява по друг обичаен начин.

(12) На собственици на ИУМПС, които не изпълнят предписанието за преместване по ал.2, т.3 контролните органи по тази наредба съставят акт за установяване на административно нарушение съгласно чл.8 ал.3, т.2 от наредбата нормативните актове, които са нарушени, като се спазят изискванията на Закона за административните нарушения и наказания (ЗАНН).

**Чл.44** (1) Лицата по чл.42 ал.2 пазят ИУМПС на площадка за временно съхраняване и ги предават в център за разкомплектоване **не по-рано от 3 (три) месеца** от датата на приемането им.

(2) В срока по предходната алинея, собственикът има право да поиска връщане на автомобила. Освобождаването на автомобила се извършва след като собственикът заплати на лицето по чл.42, ал.2 направените разходи във връзка с принудителното преместване и временното съхраняване на площадката.

**Чл.45 (1)** Лицата по чл.42 ал.2 издават за всяко прието ИУМПС удостоверение за разкомплектоване на излязло от употреба моторно превозно средство и удостоверение за разкомплектоване на изоставено регистрирано моторно превозно средство ( чл.19 ал.1 от Наредбата за излезли от употреба моторни превозни средства) и изпълняват разпоредбите на чл. 143, ал. 7 и 8 от ЗДП относно писмените уведомления до компетентните органи за снемането от отчет на ИУМПС..

(2) Собственикът на ИУМПС представя удостоверението по ал. 1 като неразделна част от документите за прекратяване на регистрация по реда на Наредба № I-45 от 2000г.

(3) Операторът на площадка за събиране и съхраняване издава удостоверение по ал. 1 само от името на оператор на център за разкомплектоване на базата на сключен договор за предаване на ИУМПС на центъра.

(4) За едно ИУМПС, прието на площадка за събиране и съхраняване или в център за разкомплектоване, се издава само едно удостоверение за разкомплектоване.

(5) За изоставените регистрирани МПС се издава удостоверение по ал. 1 само от оператор на център за разкомплектоване, като се попълват данните за МПС, които са известни.

**Раздел VI**

**УПРАВЛЕНИЕ НА ИЗЛЕЗЛИ ОТ УПОТРЕБА ГУМИ**

**Чл. 46** (1) Лицата, които пускат на пазара гуми, отговарят за събирането, съхраняването, транспортирането, оползотворяването или обезвреждането им.

(2) Когато лицата, които пускат на пазара гуми не могат да бъдат идентифицирани, отговорността по ал.1 се носи от дистрибуторите, включително лицата, извършващи продажби на крайните потребители.

**Чл. 47.** (1) Кметът на общината:

1. определя местата за събиране на излезли от употреба гуми на територията на общината, без да възпрепятства дейността на лицата, сключили договор с организация по оползотворяване, и/или на лицата, изпълняващи задълженията си индивидуално, и информира обществеността за местоположението им и условията за тяхното приемане.;

2. съдейства за извършване на дейностите по събиране и съхраняване на излезли от употреба гуми и предаването им за оползотворяване или обезвреждане.

(2) Кметът на общината извършва дейностите по ал. 1 в следните случаи:

1. по т.1 - когато местата за събиране на излезли от употреба гуми са разположени върху общински имот, и

2. по т.2 - когато има сключен договор за извършване на дейностите по събиране и съхраняване на излезли от употреба гуми и предаването им за оползотворяване или обезвреждане с:

а) организация по оползотворяване на ИУГ;

б) лицата, които пускат на пазара гуми, които изпълняват задълженията си по наредбата индивидуално.

(3) За извършване на дейностите по ал.1, т. 2 кметът на общината сключва договори с лица, извършващи дейностите по събиране, съхраняване,транспортиране, оползотворяване или обезвреждане на излезли от употреба гуми, които трябва да притежават съответния документ по чл. 35 от ЗУО.

**Раздел VII**

**УПРАВЛЕНИЕ НА ИЗЛЕЗЛИ ОТ УПОТРЕБА МАСЛА**

**Чл. 48** Лицата, които извършват продажба на масла на крайните потребители, предназначени за употреба в моторни превозни средства, са длъжни да осигурят безплатно на крайния потребител информация, поставена на видно място на територията на обекта, относно местата за смяна на маслата след употребата им и възможните опасности за здравето и риска за околната среда при неправилно манипулиране.

**Чл. 49** (1) Лицата, които пускат на пазара масла, са отговорни за разделното събиране, съхраняването, транспортирането и оползотворяването на отработените масла, както и за екологосъобразното обезвреждане на отработените масла, които не могат да бъдат оползотворени.

(2) Когато лицата, които пускат на пазара масла, не могат да бъдат идентифицирани, отговорността по ал. 1 се носи от дистрибуторите, включително лицата, извършващи продажба на крайните потребители.

**Чл. 50** (1) Кметът на общината:

1. определя местата за смяна на отработени моторни масла на територията на общината, без да възпрепятства дейността на лицата, сключили договор с организация по оползотворяване, и/или на лицата, които изпълняват задълженията си индивидуално, и информира обществеността за местоположението им и за условията за приемане на отработените масла;

2. към местата за смяна на отработените моторни масла се включват автосервизите и бензиностанциите отговарящи на изискванията на „Наредбата отработените масла и отпадъчните нефтопродукти" (ДВ, бр. 2 от 2013 г.).

3 . съдейства за извършване на дейностите по събиране и съхраняване на излезли от употреба масла и предаването им за оползотворяване или обезвреждане.

(2) Кметът на общината извършва дейностите по ал. 1 в следните случаи:

1. по т. 1 - когато местата за смяна на отработени моторни масла са разположени върху общински имот, и

2. по т. 2 - когато има сключен договор за извършване на дейностите по събиране на отработени масла и предаването им на инсталации за оползотворяване и/или обезвреждане със:

а) организация по оползотворяване на отработени масла;

б) лица, които пускат на пазара масла и изпълняват задълженията си индивидуално;

в) други лица, притежаващи разрешение или регистрационен документ, издаден по реда на глава пета, раздели I и II ЗУО, за извършване на дейности по събиране, транспортиране, регенериране и/или оползотворяване на отработени масла, и/или комплексно разрешително, издадено по реда на глава седма, раздел II от ЗООС.

**Глава седма**

**УПРАВЛЕНИЕ НА ОПАСНИ (ОО) И ПРОМИШЛЕНИ ОТПАДЪЦИ (ПО)**

**Чл.52** (1) Причинителите на ОО и ПО организират сами и за своя сметка третирането и/или транспортирането им съгласно изискването на ЗУО и Наредбата за третиране и транспортиране на опасни и производствени отпадъци.

(2) Причинителите на неопасни ПО могат да ги предадат за депониране на общинското/регионалното депо за неопасни отпадъци при условие, че депонирането им е разрешено.

**Глава осма**

**ФИНАНСИРАНЕ НА ДЕЙНОСТИ С БИТОВИ ОТПАДЪЦИ**

**Чл.53** За услугите по събирането, извозването, обезвреждането на ТБО в депа или други съоръжения и поддържането на чистотата на местата за обществено ползване, извършвани на територията на общината, данъчно задължените лица заплащат такса за ТБО по реда, определен в Закона за местните данъци и такси (ЗМДТ) и Наредба № 35 за определяне размера на местните данъци на територията на община Никопол.

**Чл.54** (1) Таксата за ТБО се определя в годишен размер за всяка услуга поотделно с решение на Общинския съвет, въз основа на одобрена план-сметка.

(2) Местните такси се събират от общинската администрация.

(3) Приходите от местните такси постъпват в бюджета на общината.

**Чл.55** (1) По бюджета на общината постъпват сумите от глобите и имуществените санкции по глава шеста от ЗУО - когато наказателните постановления са издадени от кмета на общината.

(2) Средствата по ал. 1 се разходват за проекти и обекти за управление на отпадъци.

**Чл. 56** (1) За извършване на дейности по обезвреждане на отпадъци чрез депониране, общината, като собственик на депо за неопасни отпадъци предоставя обезпечение, покриващо бъдещи разходи за закриване и след експлоатационни грижи на площадката на депото.

(2) Обезпечението по ал. 1 е под формата на месечни отчисления в банкова сметка за чужди средства на РИОСВ, на чиято територия се намира депото

(3) Размерът на отчисленията за един тон депониран отпадък се актуализира на всеки три години.

(4) Редът и начинът за определяне размера и предоставянето на обезпеченията, разходването на средствата от отчисленията и случаите, в които РИОСВ има право да иска усвояване на банковата гаранция, се определят с наредба по чл. 43, ал. 2 от ЗУО.

**Чл. 57** (1) За обезвреждане на отпадъци на регионално или общинско депо за неопасни отпадъци и на депа за строителни отпадъци се правят отчисления в размер и по ред, определени с наредбата по чл. 43, ал. 2 от ЗУО.

(2) Отчисленията по ал. 1 имат за цел да се намали количеството на депонираните отпадъци и да се насърчи тяхното рециклиране и оползотворяване.

(3) Отчисленията се определят в левове за един тон депонирани отпадъци и се превеждат от собственика на депото ежемесечно по банкова сметка за чужди средства на РИОСВ, на чиято територия се намира депото.

(4) Натрупаните средства по ал. 1 се разходват за дейности по изграждане на нови съоръжения за третиране на битови и строителни отпадъци, осигуряващи изпълнение от общините на изискванията на закона и подзаконовите нормативни актове по прилагането му. Средствата могат да бъдат разходвани за извършването на последващи разходи, свързани с изградените съоръжения.

**(5)** Всеки ползвател на депото **при обезвреждане на отпадъци чрез депониране** заплаща на собственика на депото направените разходи за осигуряване на обезпечението по ал. 1 **на чл.56 на база на депонираните количества отпадъци от него.**

**Чл. 58** Отчисленията по чл.60 и чл. 64 от ЗУО, когато се правят за битови отпадъци от общини, са елементи от разходите по чл. 66, ал. 1, т. 3 от Закона за местните данъци и такси.

**Глава девета**

**КОНТРОЛ**

**Чл. 59** Контролът по настоящата наредба се извършва от определени със заповед на кмета на Община Никопол длъжностни лица, кметове и кметски наместници и други изрично упълномощени за това длъжностни лица.

**Чл.60** (1) Контролните органи по чл. 59 от Наредбата извършват проверки по документи, на място, както и по предложения и сигнали на граждани.

(2) Физическите и юридическите лица са длъжни да осигуряват достъп и да оказват съдействие на контролните органи за всички обекти и територии до местата за събиране и съхранение на отпадъци, съоръженията за транспортиране, преработване и/или обезвреждане на отпадъци и документацията, свързана с тяхната работа, като при извършване на проверка контролните органи са задължени да се легитимират.

(3) Предложения и сигнали до контролните органи от граждани се подават само писмено до кмета на общината, а за спешни случаи и на телефонните централи на общината или на телефона на дежурния в Община Никопол.

(4) Забранява се, подаването на неверни и заблуждаващи съобщения и сигнали.

(5) При нарушаване на забраната по ал. 4 гражданите носят административно наказателна отговорност по вид и в размери, определени в наредбата.

(6) При констатиране на административни нарушения по тази наредба контролните органи имат право:

1. да съставят констативни протоколи и да дават предписания със срокове и отговорници за отстраняването им;

2. да съставят актове за установяване на административни нарушения;

3. на достъп за всички обекти и територии, в които се извършва контролираната дейност;

4. да изискват представянето на документите от лицата, генериращи и/или извършващи дейности с отпадъци, които съгласно нормативните изисквания следва да се намират на мястото на проверката;

5. да изискват писмени и устни обяснения от всеки, който работи за проверяваното

лице;

6. да привличат експерти в съответната област, когато проверката изисква специални познания.

(7) Ако при проверката на място бъде констатирана липса на документи, удостоверяващи спазването на установените изисквания, на проверяваното лице се съставя констативен протокол, в който се определя 7-дневен срок за представянето им.

(8) Контролните органи са длъжни да санкционират и/или съставят актове на нарушителите за всяко, установено от тях нарушение в предоставените им с тази наредба правомощия.

(9) Когато с едно деяние са извършени няколко административни нарушения или едно и също лице е извършило няколко отделни нарушения, наказанията се налагат поотделно за всяко едно от тях.

**Чл.61** За неуредените в този раздел въпроси се прилага раздел V от глава V на Закона за управление на отпадъците.

**Глава десета**

**АДМИНИСТРАТИВНО НАКАЗАТЕЛНИ РАЗПОРЕДБИ**

**Чл.62** (1) Наказва се с глоба от 300 до 1000лв. Физическо лице, което:

1. изхвърля отпадъци на неразрешени за това места;

2. предава отпадъци на лица, които не притежават разрешение, комплексно разрешително или регистрационен документ по чл.35 в случаите, когато такива се изискват;

3. не предаде излязло от употреба моторно превозно средство на площадки за съхраняване или в центрове за разкомплектоване;

4. изхвърля масово разпространени отпадъци, обозначени с маркировка за разделно събиране съгласно наредбите по чл.13, ал.1 от ЗУО, в контейнери за смесени битови отпадъци и в съдове за събиране на отпадъци, поставени в имоти - публична държавна или общинска собственост, или ги смесва с други материали или отпадъци по начин, затрудняващ тяхното последващо рециклиране или оползотворяване, когато в конкретното населено място е създадена система за разделно събиране на съответните масово разпространени отпадъци;

5. не изпълнява разпоредбите за повторна употреба, рециклиране и оползотворяване на строителни отпадъци;

6. изхвърля битови отпадъци в съдове за разделно събиране.

7. обръща, нарушава целостта, естетическия вид и/или запалва съдове за събиране на отпадъци.

(2) За явно маловажни случаи на административни нарушения по ал.1, т.1 и 4, установени при извършването им, овластените за това органи по чл.59 налагат на местонарушението глоби в размер от 10 до 50 лв. срещу издаване на фиш по реда на Закона за административните нарушения и наказания.

(3) Наказва се с глоба от 2000 до 5000 лв. физическо лице, което:

1. нерегламентирано изгаря или извършва друга форма на нерегламентирано третиране на отпадъци;

(4) При повторно нарушение се налага глоба, както следва:

1. по ал.1 - в размер от 600 до 2000 лв.;

2. по ал.3 - в размер от 4000 до 10 000лв.

(5) Наказва се с имуществена санкция в размер от 1400 до 4000 лв. едноличен търговец или юридическо лице, което:

1. изхвърля неопасни отпадъци на неразрешени за това места;

2. нерегламентирано изгаря или извършва друга форма на нерегламентирано третиране на неопасни отпадъци.

(6) Наказва се с имуществена санкция в размер от 10 000 до 50 000 лв. едноличен търговец или юридическо лице, което:

1. изхвърля опасни отпадъци на неразрешени за това места;

2. нерегламентирано изгаря или извършва друга форма на нерегламентирано третиране на опасни отпадъци.

(7) При повторно нарушение се налага имуществена санкция, както следва:

1. по ал.5 - в размер от 2800 до 8000 лв.;

2. по ал.6 - в размер от 20 000 до 100 000лв.

(8) При установяване на причинителите на отпадъци по чл.9 (2) на физическите лица се налага глоба от 3 000 до 10 000 лв., а на юридическите лица и едноличните търговци - имуществена санкция от 6 000 до 20 000 лв.;

(9) Наказва се с имуществена санкция в размер от 5000 до 10 000 лв. едноличен търговец или юридическо лице, което:

1. възложи или извършва строителни или монтажни работи или премахване на строежи без наличие на план за управление на строителни отпадъци в случаите, когато такъв се изисква по чл.27(1);

(10) За неизпълнение на предписание по чл.60(6) т.1 на физическите лица се налага глоба в размер на 2000 лв. до 10 000 лв., а на юридическите лица имуществена санкция в размер от 5000 до 20 000лв.

(11) При повторно нарушение на физическите лица се налага глоба в размер от 4000 лв. до 20 000 лв., а на юридическите лица имуществена санкция в размер от 10 000 до 40 000 лв.

(12) За други нарушения на тази наредба, които не съставляват престъпления, физическите лица се наказват с глоба от 100 до 1000 лв., а на юридическите лица или на едноличните търговци се налага имуществена санкция от 500 до 2 000лв.

(13) При повторно нарушение размерът на глобата или имуществената санкция е в двойния размер по ал.12.

**Чл.63** (1) Размерът на глобата се определя съобразно тежестта на нарушението и степента на виновност на нарушителя, от наказващия орган.

(2) На основание чл.58 (2) от ЗУО, сумите от глоби и имуществени санкции постъпват по сметка на общината.

**Чл.64** Актовете за установяване на административни нарушения се съставят от длъжностни лица, определени със заповед на кмета на Община Никопол и началника на РУ – Никопол.

**Чл.65** Наказателните постановления по чл.64 се издават от кмета на общината или упълномощено от него длъжностно лице.

**Чл.66** Установяването на нарушенията, съставянето на Актовете за установяване на административни нарушения, издаването, обжалването и изпълнението на наказателните постановления става по реда определен от Закона за административните нарушения и наказания.

**Чл.67** (1) Административно-наказателно отговорни са и непълнолетните лица, навършили шестнадесетгодишна възраст, когато са били в състояние да разбират същността и значението на извършеното и да ръководят постъпките си.

(2) За нарушения, извършени от малолетни лица, непълнолетни на възраст от 14 до 16 години и поставени под пълно запрещение, отговарят съответно родителите, попечителите или настойниците, когато съзнателно са допуснали извършването им или са били в състояние да предотвратят нарушението, но не са го сторили.

(3) За нарушения, извършени при осъществяване дейности на предприятия, учреждения, заведения, организации и търговски дружества, административно-наказателна отговорност носят работниците или служителите, които са ги извършили, както и ръководителите, които са наредили или допуснали да бъдат извършени.

**Чл.68.** За всички случаи на нарушения по управление на отпадъците, които не попадат в настоящата наредба следва да се прилагат разпоредбите на ЗУО.

**Глава единадесета**

**ДОПЪЛНИТЕЛНИ РАЗПОРЕДБИ**

§1.По смисъла на тази наредба:

1. **"Битови отпадъци"** са "отпадъци от домакинствата" и "подобни на отпадъците от домакинствата".

2. **"Биоотпадъци"** са биоразградимите отпадъци от парковете и градините, хранителни и кухненски отпадъци от домакинствата, ресторантите, заведенията за обществено хранене и търговските обекти, както и подобни отпадъци от предприятията на хранително-вкусовата промишленост.

3. **"Биоразградими отпадъци"** са всички отпадъци, които имат способността да се разграждат анаеробно или аеробно, като хранителни и растителни отпадъци, хартия, картон и други.

4. **"Депониране на отпадъци"** е метод, при който не се предвижда последващо третиране на отпадъците и представлява складиране на отпадъци за срок, по-дълъг от три години - за отпадъци, предназначени за оползотворяване, и една година - за отпадъци, предназначени за обезвреждане, по начин, който не представлява опасност за човешкото здраве и околната среда.

5. **„Излязло от употреба моторно превозно средство"** е отпадък по смисъла на § 1, т.17 от допълнителните разпоредби (ДР) на ЗУО, в т.ч.:

а) моторно превозно средство с прекратена регистрация, за което има изрично писмено уведомление от лицензиран застраховател, съгласно чл. 1 от Наредба № I-45 от 2000 г.; 18а, ал. 2, т.

б) моторно превозно средство, на което не е заверен знакът за технически преглед съгласно чл. 32д от Наредба № I-45 от 2000 г. или съгласно чл. 38 от Наредба № Н-32 от 2011 г. за повече от две години от определената му дата за следващ преглед за проверка на техническата му изправност, в случай че то се намира върху държавна или общинска собственост;

в) изоставено регистрирано МПС.

6. **„Изоставено регистрирано МПС"** по смисъла на § 6, т. 45 от ДР на ЗДП - ИУМПС, което се намира върху имот - държавна или общинска собственост, изоставено е от собственика си и той не се яви пред компетентните органи **в** тримесечен срок от уведомяванетому по надлежния ред.

7. **„Икономически оператори"** са производителите, дистрибуторите или лицата, които пускат на пазара МПС, лицата, които застраховат МПС, и операторите, извършващи разкомплектоване, разрязване, раздробяване, оползотворяване, рециклиране и други дейности по третиране на ИУМПС, включително техните компоненти и материали.

8. **"Масово разпространени отпадъци"** са отпадъци, които се образуват след употреба на продукти от многобройни източници на територията на цялата страна и поради своите характеристики изискват специално управление.

9. **"Обезвреждане"** е всяка дейност, която не е оползотворяване, дори когато дейността има като вторична последица възстановяването на вещества или енергия. Приложение № 1 от ЗУО съдържа неизчерпателен списък на дейностите по обезвреждане.

10. **"Обществени места"** са уличните платна, площади, пешеходни алеи, паркове, квартални градинки, спирки на градския транспорт, речни корита, части от тротоари и др. подобни, които не са определени, като "прилежащи части".

11. **"Опасни отпадъци"** са отпадъците, които притежават едно или повече опасни свойства, посочени в приложение № 3 от ЗУО.

12. **"Оползотворяване на материали от строителни отпадъци"** са всички дейности по оползотворяване на строителни отпадъци с изключение на изгаряне с оползотворяване на енергия и преработването в материали, които се използват като гориво. Оползотворяването включва и дейностите по подготовка за повторна употреба, рециклирането или друго материално оползотворяване.

13. **"Организация по оползотворяване"** е юридическо лице, регистрирано по Търговския закон или съгласно националното му законодателство, което не разпределя печалба и което управлява и/или самостоятелно извършва дейностите по разделно събиране, рециклиране и оползотворяване на масово разпространени отпадъци.

14.**"Отпадък"** е всяко вещество или предмет, от който притежателят се освобождава или възнамерява да се освободи, или е длъжен да се освободи.

15. **"Отпадъци от домакинствата"** са отпадъците, образувани от домакинствата.

16. **"Отпадъци от черни и цветни метали"** са технологичните отпадъци, получени от добива, преработката или механичната обработка на цветни и черни метали и сплавите им, бракуваните машини, съоръжения, детайли и конструкции от производствен, строителен или битов характер с изключение на опасните отпадъци.

16. **"Отработени масла"** са всички смазочни или индустриални масла на минерална или синтетична основа, негодни за употреба по първоначалното им предназначение, като отработени моторни и трансмисионни масла, смазочни масла, турбинни и хидравлични масла.

17. **„Площадка за събиране и съхраняване"** е място за приемане и съхраняване на ИУМПС преди предаването им в центрове за разкомплектоване.

18. **"Повторно нарушение"** е нарушение, което е извършено в едногодишен срок от влизането в сила на наказателното постановление, с което нарушителят е наказан за нарушение от същия вид.

19. **"Подобни отпадъци"** са отпадъците, които по своя характер и състав са сравними с отпадъците от домакинствата, с изключение на производствени отпадъци и отпадъци от селското и горското стопанство.

20. **"Прилежащи части"** са териториите около сгради, павилиони, дворни места, паркинги, гаражи, автогари и ж.п. гари за поддържането, на които са отговорни техните обитатели или ползватели.

21. **"Притежател на отпадъци"** е причинителят на отпадъци или физическото или юридическото лице, в чието владение се намират те.

22. **"Причинител на отпадъци"** е физическо или юридическо лице, при чиято дейност се образуват отпадъци (първичен причинител на отпадъците), или всеки, който осъществява предварителна обработка, смесване или други дейности, водещи до промяна на свойствата или състава на отпадъка.

23. **"Производствени отпадъци"** са отпадъците, образувани в резултат на производствената дейност на физическите и юридическите лица.

24. **„Разкомплектоване на ИУМПС"** е дейност, извършвана в центровете за разкомплектоване за отстраняване на опасните вещества от тях, разглобяване, разкъсване на парчета или раздробяване, както и всяка друга операция, извършвана с цел подготовка за оползотворяване на ИУМПС или на техни компоненти или подготовка за обезвреждане на неподлежащите на повторна употреба и оползотворяване компоненти и материали.

25. **"Разделно събиране"** е събирането, при което поток от отпадъци се разделя по вид и естество на отпадъците с оглед улесняване на специфично третиране.

26. **"Рециклиране"** е всяка дейност по оползотворяване, чрез която отпадъчните материали се преработват в продукти, материали или вещества за първоначалната им цел или за други цели. То включва преработването на органични материали, но не включва оползотворяване за получаване на енергия и преработване в материали, които ще се използват като горива или за насипни дейности.

27. **„Собственик на МПС"** е лицето, упражняващо право на собственост върху МПС към момента на прекратяване на регистрацията му по смисъла на Наредба № I-45 от 2000 г.

28. **"Строителни отпадъци"** са отпадъците от строителство и разрушаване, съответстващи на кодовете отпадъци, посочени в глава 17 от Индекс към Решение 2000/532/ЕО на Комисията от 3 май 2000 г. за замяна на Решение 94/3/ЕО за установяване на списък на отпадъците в съответствие с член 1, буква "а)" от Директива 75/442/ЕИО на Съвета относно отпадъците и Решение 94/904/ЕО на Съвета за установяване на списък на опасните отпадъци в съответствие с член 1, параграф 4 от Директива 91/689/ЕИО на Съвета относно опасните отпадъци и следващите му изменения.

**29.** "След експлоатационни грижи за депо за отпадъци" са дейностите по поддръжка на площадката на депото след неговото закриване, осъществяване на контрол и наблюдение на параметрите на околната среда (мониторинг) и отстраняване на евентуални отрицателни последици от въздействието на депото върху околната среда и човешкото здраве за определения от компетентните органи след експлоатационен период на депото.

30. **"Събиране"** е натрупването на отпадъци, включително предварителното сортиране и предварителното съхраняване на отпадъци, с цел транспортирането им до съоръжение за третиране на отпадъци.

31. **"Съдове за битови отпадъци"** са контейнери, кофи, кошчета на обществени места, в които се изхвърлят битови отпадъци, както и полиетиленови чувалчета за разделно събиране.

32. **"Транспортиране"** е превозът на отпадъци, включително съпътстващите го дейности по товарене, претоварване и разтоварване, когато се извършва от оператора като самостоятелна дейност.

33. **"Третиране на отпадъците"** са дейностите по оползотворяване или обезвреждане, включително подготовката преди оползотворяване или обезвреждане.

34. **"Управление на отпадъците"** са събирането, транспортирането, обезвреждането и оползотворяването на отпадъците, включително осъществяваният контрол върху тези дейности, след експлоатационните грижи за депата, както и действията, предприети в качеството на търговец или брокер.

35. **„Център за разкомплектоване"** е място за съхраняване и разкомплектоване на ИУМПС.

36. **"Маловажен случай"** е този, при който извършеното нарушение с оглед на липсата или незначителността на вредните последици или с оглед на други смекчаващи обстоятелства представлява по-ниска степен на обществена опасност в сравнение с обикновените случаи на нарушение от съответния вид.

**ГЛАВА ДВАНАДЕСЕТА**

**ПРЕХОДНИ И ЗАКЛЮЧИТЕЛНИ РАЗПОРЕДБИ**

§ 1. Настоящата наредба се издава на основание чл.22, ал.1 от Закона за управление на отпадъците (Обн.,ДВ,бр.53 от 13.07.2012г., в сила от 13.07.2012г), във връзка с чл. 8 от Закона за нормативните актове (ЗНА).

§ 2. Настоящата Наредба влиза в сила от деня, следващ обнародването й.

 § 3. Изпълнението на Наредбата се възлага на кмета на Никопол.

**ПРЕДСЕДАТЕЛ** **ОбС:**

 **/ЦВЕТАН АНДРЕЕВ/**

**ЗАМ.ПРЕДСЕДАТЕЛ- ОбС:**

 **/ЯНИЦА ЙОРДАНОВА/**

**ЗАМ.-ПРЕДСЕДАТЕЛ ОбС:**

 **/МАЙДЪН САКАДЖИЕВ/**

**ПРОТОКОЛЧИК:**

 **/ХРИСТИНА МИЛАНОВА/**

**Приложение 1 към ч.43(2) т.3**

**ОБЩИНА НИКОПОЛ**

**ПРЕДПИСАНИЕ ЗА ПРЕМЕСТВАНЕ**

**НА ИЗЛЯЗЛО ОТ УПОТРЕБА МОТОРНО ПРЕВОЗНО СРЕДСТВО**

№ / год.

Днес ……………….година, на основание чл. 43, ал.2, т.3 от Наредба № ………. за управление на дейностите по отпадъците на територията на община Никопол, уведомяваме собственика на :

МПС : ……………………………………………………………………………………...…..;

ВИД : ………………………………………………………………………………...………...;

МАРКА : ……………………………………………………………………………...……….;

ЦВЯТ на МПС : …………………………………………………………………...…………..;

РЕГИСТРАЦИОНЕН НОМЕР ( ако има такъв ) : ……………………………………….....;

АДРЕС НА ПАРКИРАНЕ : ………………………………………………………………......;

 / улица, ЖК, блок, площадка /

В срок от 14 / четиринадесет / дни да се освободи заеманото от собственото му МПС място. При неспазване на посочения срок МПС ще бъде принудително преместено от …………………………………………..лицензиран оператор на адрес гр. ……………….., ул. …….……………….№ …

КОМИСИЯ :

1……………………………….

 ( ……………………….)

2……………………………….

 ( ……………………….)

3……………………………….

 ( ……………………….)

**Приложение 2 към чл. 43 (2) т.5**

**ОБЩИНА НИКОПОЛ**

**КОНСТАТИВЕН ПРОТОКОЛ**

№ / год.

ЗА ТЕХНИЧЕСКОТО СЪСТОЯНИЕ НА ИЗЛЯЗЛО ОТ УПОТРЕБА МОТОРНО ПРЕВОЗНО СРЕДСТВО

Днес год.., в гр. Никопол, подписаният, във връзка с чл.43. (2) т.5 от Наредба №……за управление на дейностите по отпадъците на територията на община Никопол, подписаният:

……………………………………………………………………………………………

/трите имена, длъжност, организация, ЕГН/

В присъствието на:

1 ………………………………………………………………………………………………….

/трите имена, длъжност, организация, ЕГН/

2 …………………………………………………………………………………………………..

*/трите имена, длъжност, организация, ЕГН/* се състави настоящия протокол за техническото състояние на излязло от употреба МПС (ИУМПС), като се установи следното:

МПС:

ВИД:

MAPКA:

ЦВЯТ НА МПС:

РЕГИСТРАЦИОНЕН НОМЕР (АКО ИМА ТАКЪВ):

АДРЕС НА ПАРКИРАНЕ:

***/*** улица, булевард,.ж.к., блок, площадка /

МЯСТО НА КОЕТО Е ПОСТАВЕН СТИКЕРА:

СЪСТОЯНИЕ НА МПС ПО ВЪНШЕН ВИД:

I. Външно състояние на превозното средство:

1. Наличие на двигател:
2. Наличие на скоростна кутия:
3. Състояние на купето / кабината, каросерията /:
4. Наличие на врати:
5. Наличие на калници:
6. Наличие на капаци:
7. Наличие на седалки:
8. Наличие на арматурно табло:
9. Наличие на стъкла:

10.Състояние на каросерията:

11 .Осветителни тела:

а. Фарове:

б. Габарити и мигачи - предни:

в. Стоп, габарит и мигачи - задни:

12. Наличие на колелата и гумите:

II. Допълнителни данни по показания на свидетелите:

Съставил:

Настоящият констативен протокол се състави в 3 (три) еднообразни екземпляра.

Извършил проверката:

/ /

Присъствали при проверката:

1

/ /

2

/ /

**Приложение 3 към чл. 43 (2) т.5**

**ОБЩИНА НИКОПОЛ**

**КОНСТАТИВЕН ПРОТОКОЛ**

**за извършена проверка**

№ ./ год.

Днес, год.

подписаният

на длъжност и ,

на основание чл.43(2) т.5 от Наредба №….. за управление на дейностите по отпадъците на територията на община Никопол, извърших проверка на:

При проверката присъстваха:

1 ………………………………………………………………………………………

2 ………………………………………………………………………………………

3 ………………………………………………………………………………………

От извършената проверка се установи, че собственикът на ИУМПС:

………………………………………………………………………………………

(трите имена по лична карта, ЕГН) (адрес на местоживеене)

ВИД:

МАРКА:

ЦВЯТ:

РЕГИСТРАЦИОНЕН НОМЕР (АКО ИМА ТАКЪВ )

АДРЕС НА ПАРКИРАНЕ:

/ улица, булевард,.ж.к., блок, площадка/

не е освободил заеманото от собственото му ИУМПС общинско/държавно място и не го е преместил в личен имот, площадка за временно съхраняване или център за разкомплектоване, в 14

(четиринадесет) дневен срок съгласно предписание № от г.

Настоящият протокол се състави в (3) три еднообразни екземпляра.

Извършил проверката:

/ /

Присъствали при проверката:

1

2

**Приложение 4 към чл. 43 (2) т.5**

**ОБЩИНА НИКОПОЛ**

**АКТ** № ……………./………………година

За установяване на административно нарушение

 Днес ……………………..година, в гр. Никопол, подписаният : ……………………………..

 …………………………………………., на длъжност :…………………………………..при

 ( име, презиме, фамилия )

 …………………………………………., в присъствието на свидетелите :

1. ……………………………………………………... ЕГН : ………………………………

 ( име, презиме, фамилия )

с адрес : …………………………………………………………………………………………

 ( гр., община, област, ул. № )

…………………………………………………………………………………………………..

1. ……………………………………………………... ЕГН : ………………………………

 ( име, презиме, фамилия )

с адрес : …………………………………………………………………………………………

 ( гр., община, област, ул. № )

…………………………………………………………………………………………………..

Съставих този акт против :

……………………………………………………... ЕГН : ………………………………

 ( име, презиме, фамилия )

с адрес : …………………………………………………………………………………………

 ( гр., община, област, ул. № )

Притежаващ Л.К №……, изд. на …………………с месторабота…………………………..

затова, че е нарушил чл.8, ал.3, т.2 от Наредба №….. за управление на дейностите по отпадъците на територията на община Никопол, във връзка с чл.43, ал.12 от Наредбата, посредством изоставянето на МПС………….марка…………….., модел ……………………, цвят ……………….рег. № ………..

…………………………………………………………………………………………………...

…………………………………………………………………………………………………...

Подробно се описва нарушението – дата и място на извършване, членовете на наредбата, които са нарушени

 Запознах се със съдържанието на акта, правя следните обяснения и възражения по него:

…………………………………………………………………………………………………..

…………………………………………………………………………………………………..

 Актосъставител : ………………………………

 Нарушител : …………………………………….

 Свидетели :

 1……………………

 2……………………

В случай на отказ на нарушителя да подпише акта, отказът се удостоверява с подписа на един свидетел :

Свидетел :….………………………………………... ЕГН : ………………………………

 ( име, презиме, фамилия )

с адрес : …………………………………………………………………………………………

 ( гр., община, област, ул. № )

Подпис на свидетеля :…………………………………………..

Подписаният : ………………………………… получих екземпляр от настоящият акт и в тридневен срок от подписването мога да направя и допълнителни писмени обяснения и възражения по него.

Дата :…………… подпис :……………

**ПО ДЕСЕТА ТОЧКА ОТ ДНЕВНИЯ РЕД**

Дебат не се състоя.

Цв.Андреев: Колеги, гласуваме проекта за решение ./*чете проекта за решение/.*

На основание чл. 21, ал. 1, т. 6 и т.23 от Закона за местното самоуправление и местната администрация, Общински съвет-Никопол прие следното

**Р Е Ш Е Н И Е:**

**№87/29.05.2020г.**

**1.** Да се изплатят еднократни финансови помощи, както следва:

1.1. в размер на **200 (Двеста) лева** **на Мариан Найденов от с. Новачене, общ. Никопол**, по заявление с вх. №94-282/17.02.2020 г., постъпило в деловодството на Община Никопол, за лечение;

1.2. в размер на **150 (Сто и петдесет) лева** **на Гюркан Аликочева от гр. Никопол**, по заявление вх. № 94-424/06.03.2020 г., постъпило в деловодството на Община Никопол, **като сумата се преведе директно за покриване на таксата й за храна при Домашен социален патронаж-Никопол за три месеца**;

1.3. в размер на **200 (Двеста) лева** **на Цветелин Цецков Иванов от с. Драгаш войвода, общ. Никопол**, по заявление с с вх. №94-551/07.04.2020 г., постъпило в деловодството на Община Никопол, за подпомагане във връзка със завършване на средното му образование, като лице без родители;

1.4. в размер на **150 (Сто и петдесет) лева** **на Мариана Петрова Кикова от с. Черковица, общ. Никопол**, по заявление вх. № 94-568/13.04.2020 г., постъпило в деловодството на Община Никопол. Разходването на средствата да се извърши под контрола на кмета на с. Черковица;

1.5. в размер на **250 (Двеста и петдесет) лева** **на Филиз Генадиева Олегова от с. Новачене, общ. Никопол**, по заявление с №94-710/08.05.2020 г. постъпило в деловодството на Община Никопол, за подпомагане във връзка с предстоящо раждане и отглеждане на детето без втория родител-бащата на детето;

1.6. в размер на **300 (Триста) лева** **на Кадир Арифов Сабриев от с. Бацова махала, общ. Никопол**, по заявление с №94-734/15.05.2020 г. постъпило в деловодството на Община Никопол, за подпомагане във връзка с тежкото му здравословно състояние;

1.7. в размер на **200 (Двеста) лева** **на Тунай Фейзиев Реджебов от гр. Никопол**, по заявление с №94-710/08.05.2020 г. постъпило в деловодството на Община Никопол, за подпомагане във връзка с тежкото му здравословно състояние.

1. Утвърждава показателите за актуализиране на бюджета на Община Никопол за 2020 г., във връзка с извършване на разходите по т.1 от настоящото решение, както следва:
	1. По бюджета на Първостепенния разпоредител с бюджет - за гр.Никопол:

|  |  |  |  |  |  |
| --- | --- | --- | --- | --- | --- |
| **Наименование/Дейност**  | **Общо** | **І трим.** | **ІІ трим.** | **ІІІ трим.** | **ІV трим.** |
| **ПО ПРИХОДА** |  |  |  |  |  |
| Приходи за местни дейности: §13-03-Данък върху превозните средства | **+ 1 450** | 0 | + 1 450 | 0 | 0 |
| **ПО РАЗХОДА** |  |  |  |  |  |
| Местна дейност 122 „Общинска администрация”-подпараграф 42-14 „Обезщетения и помощи по решение на общинския съвет” | **+ 1 450** | 0 | + 1 450 | 0 | 0 |

ГЛАСУВАЛИ- 10 СЪВЕТНИКА

„ЗА“-10 СЪВЕТНИКА /Айгюн Али, Борислав Симеонов, Веселин Недков, Красимир Халов, Любомир Мачев, Майдън Сакаджиев, Надка Божинова, Светослав Ангелов, Цветан Андреев, Яница Йорданова/

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ЕДИНАДЕСЕТА ТОЧКА ОТ ДНЕВНИЯ РЕД**

Отношение взеха:

Цв.Андреев: /*Прави разяснение по докладната записка./*

Колеги, гласуваме проекта за решение /*чете проекта за решение/.*

На основание чл.21, ал.1, т.6 от Закона за местното самоуправление и местната администрация и чл.124 от Закона за публичните финанси, във връзка с чл.134 и чл. 137, ал. 1, т. 9 от Търговския закон, Общински съвет-Никопол прие следното

**Р Е Ш Е Н И Е**

**№88/29.05.2020г.**

1.Община Никопол, в качеството си на едноличен собственик на капитала на „ФАРМА-НИКОПОЛ” ЕООД гр.Никопол с ЕИК: 114068927, да внесе допълнителна парична вноска в размер на **458,00 лв.** във „ФАРМА-НИКОПОЛ” ЕООД гр.Никопол, поради временна необходимост от парични средства на дружеството – за въвеждане на верификация на лекарствата.

2.Средствата, предоставяни с настоящото решение, са с източник приходите за местни дейности, както следва:

2.1.По бюджета на Първостепенния разпоредител с бюджет - за гр.Никопол:

|  |  |  |  |  |  |
| --- | --- | --- | --- | --- | --- |
| **Наименование/Дейност**  | **Общо** | **І трим.** | **ІІ трим.** | **ІІІ трим.** | **ІV трим.** |
| **ПО ПРИХОДА** |  |  |  |  |  |
| -подпараграф 13-03 „Данък върху превозните средства” | **+ 458** | 0 | + 458 | 0 | 0 |
| -подпараграф 70-03 „Участия в съвместни предприятия, активи и стопански дейности (-)” | **- 458** | 0 | - 458 | 0 | 0 |

3.Определя срок за връщане на вноските на Община Никопол по настоящото решение до 31.12.2022 г. Върху определените суми не се дължи лихва.

4.Задължава Кмета на Община Никопол да предприеме всички необходими фактически и правни действия за внасяне на допълнителната парична вноска по банкова сметка на „ФАРМА-НИКОПОЛ” ЕООД гр.Никопол, за въвеждане на верификация на лекарствата, както и сключването на договор за безлихвен заем с Община Никопол.

ГЛАСУВАЛИ- 11 СЪВЕТНИКА

„ЗА“-11 СЪВЕТНИКА /Айгюн Али, Борислав Симеонов, Веселин Недков, Красимир Халов, Любомир Мачев, Майдън Сакаджиев, Надка Божинова, Светослав Ангелов,Тодор Бузев , Цветан Андреев, Яница Йорданова/

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ДВАНАДЕСЕТА ТОЧКА ОТ ДНЕВНИЯ РЕД**

Отношение взеха:

Л.Мачев: В миналия мандат беше закупен автомобил за обслужване на ел.мрежата в Общината. Планувате ли закупуване на нов такъв автомобил?

А.Ахмедов/*отговаря на въпроса на Л.Мачев*/: Не. Няма заложени средства./*прави разяснения по докладната*/.

Цв.Андреев: Колеги, гласуваме проекта за решение /*чете проекта за решение/.*

На основание чл. 21, ал. 1, т. 8 от ЗМСМА във връзка с чл.8, ал.1, чл.34, ал.4 и чл. 35, ал. 1 от ЗОС и чл.56, ал.1, т.1, чл.57 и чл.84, ал.5 от Наредба № 6 за реда за придобиване, управление и разпореждане с общинско имущество на Община Никопол и Решение № 76/27.03.2020 г.,Общински съвет – Никопол прие следното

**Р Е Ш Е Н И Е:**

**№89/29.05.2020г.**

1. Общински съвет – Никопол дава съгласие да се намалят първоначалните тръжни цени с 20 /двадесет/ процента от цените приети с Решение №76/27.03.2020 г. от Протокол № 9 от проведеното заседание на 27.03.2020 г. десета точка от дневния ред на Общински съвет – Никопол, на следните моторни превозни средства:

- лек автомобил **АУДИ А6** , цвят: тъмно син металик, с рег.№ ЕН8880АТ, год. на производство: 1998г., двигател – бензинов, с обем на двигателя: 2771 куб.см.;

- лек автомобил **ВАЗ 21214**, цвят: зелен, с рег.№ ЕН7249АК, год. на производство: 2005г., двигател- бензинов, с обем на двигателя: 1690 куб.см;

-специален автомобил **УАЗ 452**, цвят: бежов, с рег.№ С0042НХ, год. на производство: 1989г., двигател – бензинов, с обем на двигателя: 2445 куб.см;

-мотоциклет **ЧЗ 350**, цвят: червен, с рег.№ ЕН0723В, год.на производство: 1989г., с обем на двигателя: 343 куб.см.

1. Общински съвет – Никопол дава съгласие да се проведе търг за продажба на моторните превозни средства при следните начални тръжни цени:

- лек автомобил АУДИ А6 , с рег.№ ЕН8880АТ – 1384,00 лв. /хиляда триста осемдесет и четири лева/;

- лек автомобил ВАЗ 21214, с рег.№ ЕН7249АК – 2160,00 лв. /две хиляди сто и шестдесет лева/;

- специален автомобил УАЗ 452, с рег.№ С0042НХ – 368,00 лв. /триста шестдесет и осем лева/;

- мотоциклет ЧЗ 350, с рег.№ ЕН0723В – 248,00 лв. /двеста четиридесет и осем лева/

1. Общински съвет – Никопол дава съгласие моторните превозни средства, които останат непродадени след провеждане на публичния търг, да се бракуват и ликвидират по реда, установен с Процедурата за инвентаризация, бракуване и ликвидация на активи, пасиви и разчети в Община Никопол.
2. Общински съвет – Никопол оправомощава Кмета на Община Никопол да извърши всички правни и фактически действия, произтичащи от настоящото решение.

ГЛАСУВАЛИ- 11 СЪВЕТНИКА

„ЗА“-11 СЪВЕТНИКА /Айгюн Али, , Борислав Симеонов, Веселин Недков, Красимир Халов, , Любомир Мачев, Майдън Сакаджиев, Надка Божинова, Светослав Ангелов,Тодор Бузев , Цветан Андреев, Яница Йорданова/

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ТРИНАДЕСЕТА ТОЧКА ОТ ДНЕВНИЯ РЕД**

Отношение взеха:

Н.Божинова: Наближава популацията на комарите. Какви са намеренията на Общината за пръскане против комари?

А.Ахмедов: /*отговаря с подробности на въпроса на Н.Божинова*/.

Кр.Халов: Миналата година месец март се пръскаше против комари. Притеснен съм, от една седмица завода в Турну Мъгуреле в Румъния, започна да работи. Шума е невъобразим. Отговаря ли на изискванията за пречистващи филтри, срещу замърсяване на околната среда? Има ли предприети действия от Областна администрация- Плевен и ръководството на Общинска администрация- Никопол относно опазването на околната среда и шума от завода? Ако не, да се предприемат сега. Относно нашите съграждани в града и по селата, не носят предпазни маски на закритите обществени места. Не се спазват разпоредбите и даваме лош пример на нашите деца. Да се наложи контрол.

Св.Ангелов: Да разясни г-н Ахмедов на хората които живеят в блоковете, предстоящи на саниране, докъде са стигнали нещата?

Л.Мачев: Г-н Ахмедов ми дължи писмен отговор на едно мое питане от преди 2 месеца. В началото на пандемията бяха затворени училищата и детските градини. Бяха съкратени работни места, сега ще бъдат ли върнати на работа, след пандемията?

А.Ахмедов: /*отговаря на поставените въпроси от общинските съветници/.*

Л.Мачев: Щом няма да назначавате хората, защо в петъчен ден в 5 без 15, в края на деня сте ги извикали и от безсрочен договор ги прехвърляте на срочен такъв и после ги уволнявате. Това е некоректно спрямо хората които имат над 30 годишен стаж, само и само да не им платите 2 месеца обезщетение. Не е коректно.

*/Дебат между А.Ахмедов и Л.Мачев/.*

Кр.Халов: Сега в края на заседанието г-н Ахмедов говори за коректност, но тази коректност не се отнася за Вас управляващите, защото, ние опозицията бяхме коректни. Погледнете колко човека сте, шест общински съветника, ако не бяхме ние да Ви осигурим кворум, щяхте да стигнете с решенията до четвърта точка и от там нататък, ако правехме като Вас, да напуснем заседанието, а не да сме коректни и да останем да Ви осигурим кворум, до никъде нямаше да стигнете. Това е коректност, което направихме ние от опозицията.

Цв.Андреев: Колеги, поради изчерпване на Дневния ред, закривам десетото по ред заседание на Общински съвет – Никопол.

Заседанието приключи в 11:52 часа.

**ПРЕДСЕДАТЕЛ ОбС: /п/**

 **/Цветан Андреев/**

**ЗАМ.ПРЕДСЕДАТЕЛ ОбС: /п/**

 **/Яница Йорданова/**

**ЗАМ.ПРЕДСЕДАТЕЛ ОбС: /п/**

 **/Майдън Сакаджиев/**

**ПРОТОКОЛЧИК: /п/**

 **/Христина Миланова/**